Презентация на тему: "Миллий ғоя ва мафкура илмий- амалий маркази ўқув-тренинг курси Миллий ғоя ва мафкура илмий- амалий маркази ўқув-тренинг курси.". Скачать бесплатно и без регистрации.\nМиллий ғоя ва мафкура илмий- амалий маркази ўқув-тренинг курси Миллий ғоя ва мафкура илмий- амалий маркази ўқув-тренинг курси. - презентация\nПрезентация была опубликована 2 года назад пользователемОльга Боброва\nПрезентация на тему: " Миллий ғоя ва мафкура илмий- амалий маркази ўқув-тренинг курси Миллий ғоя ва мафкура илмий- амалий маркази ўқув-тренинг курси." — Транскрипт:\n1 Миллий ғоя ва мафкура илмий- амалий маркази ўқув-тренинг курси Миллий ғоя ва мафкура илмий- амалий маркази ўқув-тренинг курси\n2 Ёшлар оммавий маданиятга қарши мавзусидаги тарғибот материаллари «ОММАВИЙ МАДАНИЯТ» НИМА?\n3 1.Нима учун ОММАВИЙ МАДАНИЯТни ниқоб деймиз? 2.МАҲАТМА ГАНДИ глобаллашув ҳақида нима деган эди? 3.Оммавий маданият нима? саволига ижобий жавоблар боиси. 4.Ғалати одатлар 5.Кашанда қиз билан суҳбат 6.Алкоголизм 7.Тор ва очиқ кийиниш зарарлими? 8. Оммавий маданият қандай насиҳат қилади? 9.Сўкинишлар 10.Порнография 11.Старизм (эстрада артистлари, актёрлар, спортчилар, теледикторларни илоҳийлаштириш) нима? 12.Татуировка нима? 13.Бир жинсли никоҳ 14.Хеппининг ( ваҳшиёна «кўнгил очиш»лар). 15.Жамият манфаатларини менсимаслик. 16.Нигилизм. 17. Оммавий маданиятнинг манбалари 18.Киберлудоманияни биласизми? МУНДАРИЖА\n4 «оммавий маданият» Табиийки, «оммавий маданият» деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар одамни ташвишга солмай қўймайди. Ислом КАРИМОВ НИМА УЧУН ОММАВИЙ МАДАНИЯТНИ НИҚОБ ДЕЙМИЗ?\n7 Унга Глобаллашув жараёнига қандай қарайсиз? деган саволни беришганда, у шундай маънода жавоб берган экан: Мен ташқаридаги бўрондан қўрқиб, деразамни ёпиб қўя олмайман, чунки менга тоза ҳаво керак. Шу билан бирга, тоза ҳаво керак экан деб деразамни катта очиб ҳам қўя олмайман, чунки манинг уйимни чанг-тўзон босиб кетишини хоҳламайман. МАҲАТМА ГАНДИ ГЛОБАЛЛАШУВ ҲАҚИДА НИМА ДЕГАН ЭДИ?\n8 ОММАВИЙ МАДАНИЯТ НИМА? ДЕГАН САВОЛГА ИЖОБИЙ ЖАВОБЛАР БОИСИ Оғзаки нутқда қўштирноққа (ОММАВИЙ МАДАНИЯТ) олиб гапириб бўлмайди. Лекин кейинчалик бу саволни ёзма, қўштирноқда берганимизда ҳам натижа ўзгармади. Оммавий маданият ўз маъносида эмас, балки кўчма, акс маънода ишлатилмоқда. Чунки у қўштирноққа олинган.\n9 ҒАЛАТИ ОДАТЛАР дабдабали тўйлар қилиш маҳобатли уйлар қуриш аёлларнинг тўйдан аввалги ва кейинги турли-туман янгича тадбирлари янги туғилган гўдакни туғруқхона дан олиб чиқиш тўй куни саноқсиз ва қимматбаҳо машиналар билан келин- куёвнинг сайрга чиқиши ва ҳоказо\n10 КАШАНДАЛИК АҚШда 13 ёшгача бўлган ўсмирларнинг 6 миллиондан кўпи чекади. Ҳар йили болаларда пневмония, бронхит каби юқумли касалликларнинг сони мингни ташкил қилади. У асосан 18 ойгача бўлган янги туғилган ва ёш болаларда учрайди. Пассив чекиш натижасида 200 мингдан 1 миллионгача бўлган болаларда астма касаллиги оғир шаклда кечади. Бундан 10 йил аввал қилинган ҳисоб китобларга кўра сайёрамизда 40 фоиздан кўп кашанда бор экан. Улар бир сонияда 300 мингдона, 1 йилда эса 12 млн сигарета чакишар экан. Кашандалар дастидан бир йилда салкам 700 тонна синил кислота, 400 минг тонна аммиак, 600 минг тонна қорамой ва 100 минг тонна чекилган сигаретадан атмосферага никотин тарқалар экан.\n11 КАШАНДА ҚИЗ БИЛАН СУҲБАТ 2011 йил. Куз фасли. Айни пахти теримининг авж палласи. Тошкент вилоятидаги туманлардан бирида пахта теримига ҳашарга бордик. Ўша ерлик Насиба деган қиз билан ёнма-ён жўякка тушиб қолдим. У қиз мендан сигарета сўради. Мен ҳазил аралаш: Биз – ёшлар соғлом турмуш тарзи тарафдоримиз! дедим. –Чекмайсизми? – деди ҳалиги қиз. –Йўқ, – дедим. –Мазза-ку. Асабингиз бузилганда нима қиласиз? –Биринчидан, озмунчага асабим бузилавермайди, иккинчидан, асаб бузилганда чекиш керак деган қоида ҳам йўқ. –Меники кеча тугаб қолувди, бугун ололмадим. Коллежда 3-босқичлигимда ўрганган эдим. Мана икки йилдан бери ташлолмайман. –Уйингиздагилар биладими?\n12 КАШАНДА ҚИЗ БИЛАН СУҲБАТ –Йўқ. Ўша курсдошларимдан бошқа ҳеч ким билмайди. Сиз ҳам билмасдингизу, чидамай кетдим-да. –Турмушга чиқсангиз нима қиласиз? – Келинойим ўзи билмаган ҳолда ўргатиб қўйди. Унинг айтишича, хомиладорлик пайтида эрига нима хоҳлаётганини айтса, эри муҳайё қилар экан. У ҳам турк кабобини егиси келаётган экан. Акам ҳар куни ё уйга турк кабоб олиб келади, ё келинойимни марказга олиб бориб келади. Мен ҳам шу йўлни тутмоқчиман. –Нима қилмоқчисиз? –Нима қилардим. Хомиладор бўлгунимча бир амаллаб тураман-да, ундан кейин сигарет чекким келяпти, чекмасам бўлмайди, дейман. –Болангизни ўйлаймайсизми? –Бир гап бўлар. Мен кетдим, пахтамни топшириб, бирортадан сигарета олай.\n13 2002 йил. Ёз пайти эди. Пойтахт шифохоналаридан бирига шошилинч бемор келтирилди. Бурни кесиб ташланган аёл. Шифохонада унга дастлаб биринчи ёрдам кўрсатилди. Кейинчалик пластик жарроҳлик йўли билан унинг бурни тикланди. А.ИБРОҲИМОВ: АЛКОГОЛИЗМ\n14 Фарзандлари эса уйда буви- бувалари билан қолишган. Аниқроқ қилиб айтадиган бўлсак, биргина ароқ туфайли бутун бир оила парчаланган ва болалар тирик етим бўлиб қолишган. АЛКОГОЛИЗМ Воқеанинг тарихи бундай: Бир тадбирда аёллар ҳам ҳамма қатори спиртли ичимликлардан ичишган. Тадбир кеч соат 24 гача давом этган. Воқеа қаҳрамони уйига ўта маст ҳолда кириб келган. Эркаклик ғурури қўзғаган эр эса аёлнинг бурни бўлмаса, балони ҳам ейди деб, уни тутиб олиб бурнини кесиб ташлаган ва ўзи шифокорларни чақирган. Кейинчалик бойвачча аёл эрини судга бериб, қаматиб юборган ва бошқа эркак билан турмуш қурган.\n15 ТОР ВА ОЧИҚ КИЙИНИШ ЗАРАРЛИМИ? Яқинда буйрагим оғриб, шифокорга бордим. Беморлар навбатда туришибди. Айнан мен учрашим керак бўлган шифокорга. Навбатим келди. Текширтирдим. Тош бор экан. Шифокор буйрагимдаги тошни тушириш учун бир неча кун муолажа олишим кераклигини айтди. Шу орада уни гапга солдим: Бу, мен бир ўзиммиканман десам, буйраги касаллар ҳам кўп эканми? Ҳа. Кейинги пайтда анча мижозларимиз кўпайиб қолди. Бир сизгами ёки ҳаммагами? Умуман, мана шунақа менга ўхшаган шифокорларга-да. Эътибор берган бўлсангиз, беморларнинг 80%и аёллар, – деди шифокор таъкидлаб. Ҳақиқатан ҳам шундай экан. Нега бунақа? А.ОРТИҚОВ:\n16 ТОР ВА ОЧИҚ КИЙИНИШ ЗАРАРЛИМИ? Охирги вақтларда аёлларимиз модадан қолмайин, деб тор ва очиқ кийимлар кийишни одат қилишди. Кўпчилиги белини нозик қилиб кўрсатиш учун турли тасмалар тақиб юришади. Билмайдики, тасма айнан буйракнинг устига қадалади ва уни қисиб туради. Аксарият аёллар эса киндигини очиб юради. Аёлларда айниқса киндик шамоллашнинг бошланғич нуқтаси ҳисобланади, деса ҳам бўлади. Ундан қолса, кийган кофталари айнан мана шу буйрак устига келганда етмай қолади. Қарабсизки, уч-тўрт йил ёки кейинроқ буйрак шамоллаши касаллигини орттириб турибди-да. Шунинг учун, ака, қизларимни ҳам ҳар куни эрталаб ишга ва ўқишга ўзим кузатаман. Қандай кийим кийганига эътибор бераман. Модасига қарши бўлмасам ҳам, соғлигини сақлаш учун ота сифатида жавобгарман. Демак, буйракнинг шамоллаши кийинишга боғлиқ экан-да? Фақат буйрак шамоллаши эмас, бошқа кўплаб касалликлар ҳам айнан нотўғри кийинишдан келиб чиқади. А.ОРТИҚОВ:\n17 ОММАВИЙ МАДАНИЯТ ҚАНДАЙ НАСИҲАТ ҚИЛАДИ? Барча динлар, миллий маданиятлар ўсмир қизларга Ўзингни бокира тут. Асра, деб келди. Оммавий маданият эса Контрацептивдан фойдалан. Партнерингни ҳадеб алмаштираверма. Хўпми!, деб насиҳат қилмоқда. Бугун у ўз насиҳатини ўзбекларнинг қизларига айтиш учун келаётир\n18 СЎКИНИШЛАР 2012 йил. Ёз. Фарҳод бозори. Бозорга кириб кетаётган эдим, йўлакда оломон тўпланган. Кимнинг бақириғи эшитилаяпти: Онангни..., Сен, ифлос, да..., пи...., фалон.... фалон қилай!, Мен билан ҳазиллашмагин, онангни Учқўрғондан кўрсатвораман! Хуллас, оғзига олмаган гапи қолмади. Энг қизиғи у аёл киши эди. Бошқа бир аёлни дўппослаётган экан. Жабрланувчи ғирт маст. Оёғида ўрнамайди. Унинг ҳам оғзидан ади кириб, боди чиқади. Яқинда бир дўстим ўқувчиларининг телефонидан кўчириб олган видеолавҳани кўрсатди. Унда пойтахтдаги олий ўқув юртларидан бирида дарс жараёнидаги талаба қиз ва домланинг ўзаро муносабати кўрсатилган. Талаба қиз домлага шундай сўкинаяптики, эркаклар уялаяпти.\n19 ПОРНОГРАФИЯ Хизмат юзасидан бир вилоятга бордик. Бозорда оддий харидордек дискларни томоша қилдик. Анавинақа дисклардан борми? Беринг, би-и-ир дам олайлик, дегандик, – деди. Қанақасидан сўраяпсиз, ака! Ужасми? Йўқ. Наригисидан, бошқачасидан? Сотувчи у ёқ, бу ёққа қараб олдида, тепасига Мультфильмлар деб ёзилган растадаги дисклардан бирини топиб келиб: Фақат, эҳтиёт бўлинг, ака! Буни ҳаммага ҳам сотилавермайди. Меҳмон бўлганингиз учун сотяпман. Хитланиб қолишса, тиқиб қўйишади, – деди-да, дискни синаб кўриш учун қўйди. Экранда аввал инглизча ёзувлар, кейин эса... Биз яна сотувчини гапга солдик: Бу дискларни бизга сотиб қолмасангиз, бошқа пайт сота олмайсиз ҳам-да, ака! Йўқ, буни оладиган харидорлар кўп, ака! Иккита ишончли болани топиб олиб, ўшалар орқали сотилаверади.\n20 Кўриб турганингиздек, сотувчи ўз маҳсулотини сотиш учун ҳар қандай йўлдан фойдланмоқда ва шу йўл орқали порнографик маҳсулотларни тарғиб қилмоқда. Натижада эса ёшларни онги ва қалбини захарлашга хизмат қилаётир. Миллий менталитетимизга зид бўлган бундай одатлар ёшларнинг маънавий тубанлашишига, ўғил болаларнинг йигитлик хусусиятини йўқотишгача олиб келаётганини эътибордан четда қолдириш аянчли. ПОРНОГРАФИЯ\n21 СТАРИЗМ НИМА? Старизм – субъектив эҳтиросларга берилган ҳолда, эстрада артистлари, актёрлар, спортчилар, теледикторларни илоҳийлаштириш. Ёш йигит-қизларнинг шахсий хоналарига кирсангиз, ё чет эл актёри, ё чет эл қўшиқчиси, ё чет эл теледиктори ёки чет спортчисининг бир неча юзлаб расмларини деворларга ёпиштириб ташлаганига кўзингиз тушади. Энг қизиғи улар ана шу қаҳрамонларининг расмини (!) яқин кишиларидан ҳам устун қўйишади (Бирорта расмни йиртсангиз, Бу сендан қиммат туради, нега йиртдинг!? деб ўдағайлашидан ҳам буни билиш мумкин). Улар қоринлари оч қолса ҳам нон олмасдан ўзлари севган қаҳрамонларининг расми ёки ижод намунасини олишади. Ана шу қаҳрамонлари учун ҳеч нарсадан тоймайдилар, ҳатто ўзгаларга шикаст етказишдан ҳам.\n22 ТАТУИРОВКА НИМА? Баданга турли хил шаклларни чизиш ва чиздириш Ислом динида катта гуноҳ ҳисобланади, – дейди Имом Бухорий халқаро маркази ҳадисшунослик бўлими мутахассиси Нодиржон Қобилов. – Бу амаллар миллий ўзлигимиз ва урф- одатларимизга ҳам тўғри келмайди. На ўзлигимизга ва на динимизга тўғри келадиган, иймонимиз, жисмимизга зарар келтиришдан бошқа нарсага ярамайдиган бундай манфур амалдан биз ўзимизни ва бошқаларни асрамоғимиз лозим. Тарихий китобларда ёзилишича, татуировка ашаддий жиноятчилар учун жазо воситасига айланган. Аммо қайси манбани қидирманг, халқимиз ўтмишида татуировка тўғрисида бирор маълумот топилмайди.\n23 БИР ЖИНСЛИ НИКОҲ ТОҲИР МАЛИК: Одамни ҳайвондан ажратиб турувчи нарса онгли равишда покиза оила қуриш. Оила деганда биз эр ва аёлнинг қўшилувини англаймиз. Лекин эркак билан эркакнинг, аёл билан аёлнинг қўшилувини «оила» деб атаб бўлмайди. Урғочи билан урғочининг, нар билан нарнинг қўшилуви ҳайвонларда ҳам йўқ. Эркакнинг эркакка интилишидан жамият нафратланиб келган, кўпайишига йўл қўймаган... Эндиликда эса бундай «оила» қуришга турли мамлакатларда қонун йўли билан рухсат беришга интилиш бор. Энг даҳшатлиси шундаки, уларга бола боқиб олишга ҳам рухсат этиляпти. Табиий савол туғилади: Улар боқувидаги бола қандай тарбия кўради, ким бўлиб етишади? Улар боққан бола ота-онам деб эмас, балки ё она-онам ёки ота-отам деб катта бўлади. Унинг маънавияти қай даражада бўлиши ҳақида эса ўзингиз хулоса қилаверинг.\n24 ЗЎРАВОНЛИК 1. ХЕППИНИНГ 2. ТЎДА-ТЎДА БЎЛИБ (БИР ЁКИ БИР НЕЧА КИШИНИ) ДЎППОСЛАШ 3. ЙЎҚ ЖОЙДАН ЖАНЖАЛ ҚЎЗҒАБ, ВАҲШИЁНА УРУШЛАР УЮШТИРИШ 4. ЎЗИДАН ЗАИФ БЎЛГАН КИШИЛАРГА КУЧ ИШЛАТИБ, УЛАРНИ БИРОР БИР НОЖЎЯ ХАТТИ-ҲАРАКАТГА УНДАШ ЁКИ МАЖБУРЛАШ (ЁКИ БИРОР ФОЙДАЛИ ХАТТИ-ҲАРАКАТ ҚИЛИШДАН ҚАЙТАРИБ ҚОЛИШ) ВА БОШҚАЛАР. Зўравонлик – инсонга етказиладиган ҳар қандай жисмоний, маънавий, руҳий, моддий тазйиқлар. Жумладан, ўзига нисбатан тазйиқ ўтказиш ҳам зўравонлик саналади. Бундай ҳолатлар кенг авж олиб бормоқда. Унинг кўринишлари ҳам турлича.\n25 ХЕППИНИНГ Хеппининг (ваҳшиёна «кўнгил очиш»лар). Бу каби воқеалар бизнинг юртимизда деярли кузатилмайди. Лекин оммавий маданият маҳсули бўлган фильм ва ўйинларнинг юртимиз сарҳадларидан яшириниб, сездирмай кириб келиши ва уларни ёш авлод томонидан қабул қилинишини бизнинг мамлакатимизда ҳам хеппининг бўлишига сабабчи бўлиши эҳтимолдан ҳоли эмас. Огоҳ бўлайлик.\n26 2. ЎЗ МАНФААТЛАРИ ЙЎЛИДА ҲЕЧ НАРСАДАН ҚАЙТМАСЛИК ВА БОШҚАЛАР МАНФААТИДАН УНИ УСТУН ҚЎЙИШ. НИГИЛИЗМ СКЕПТИЦИЗМ ЦИНИЗМ ВАНДАЛИЗМ 1. ЖАМИЯТ МАНФААТЛАРИНИ МЕНСИМАСЛИК. ИНДИВИДУАЛИЗМ ВА ЭГОЦЕНТРИЗМ\n27 6. ДАБДАБАЛИ ТЎЙЛАР ҚИЛИШ, МАҲОБАТЛИ УЙЛАР ҚУРИШ, АЁЛЛАРНИНГ ТЎЙДАН АВВАЛГИ ВА КЕЙИНГИ ТУРЛИ- ТУМАН ЯНГИЧА ТАДБИРЛАРИ, ЯНГИ ТУҒИЛГАН ГЎДАКНИ ТУҒРУҚХОНАДАН ОЛИБ ЧИҚИШ, ТЎЙ КУНИ САНОҚСИЗ ВА ҚИММАТБАҲО МАШИНАЛАР БИЛАН КЕЛИН-КУЁВНИНГ САЙРГА ЧИҚИШИ ВА ҲОКАЗО. 3. БОШҚАЛАРГА БИРОР ХИЛ МАЪЛУМОТ БЕРИШ ЖАРАЁНИДА УЛАРНИНГ ФИКРИ БИЛАН ҲИСОБЛАШМАСЛИК, УЛАРНИ МЕНСИМАСЛИК 4. ҲАР ҚАНДАЙ ВАЗИЯТДА ЎЗИНИ ҲАММАДАН УСТУН ҚЎЙИШ, ҲАДДАН ОРТИҚ МАНМАНЛИККА БЕРИЛИШ. 5. ШУНИНГДЕК, ЭГОЦЕНТРИЗМНИНГ БОШҚА ТУРЛАРИНИ КЕЛТИРИШ МУМКИН.\n28 ЖАМИЯТ МАНФААТЛАРИНИ МЕНСИМАСЛИК Масалан, никоҳ куни машиналар карвонини уюштириш одатини ана шундай иллатлардан бири сифатида келтириш мумкин. Чунки биргина куёв ва келин ўз манфаати деб бутун шаҳар йўлларида ҳаракатланаётган йўловчи автоуловларга халақит беради. Тўйлардаги машинлар карвони кундан кунга кенгайиб бормоқда. Бу эса ўзига яраша ноқулайлик ва айрим ҳолатларда фожеаларни келтириб чиқармоқда. Жамият манфаатларини менсимаслик иллатига яна кўплаб мисолар келтириш мумкин.\n29 Нигилизм лотинча Nihil, яъни ҳеч нима, ҳеч нарса сўзидан олинган. Нигилизм – жамиятнинг ахлоқий, маънавий норма ва устунлари, тарихий ҳамда маданий қадриятларининг инкор этилиши; умумэътироф этилган, объектив қадриятларга нисбатан мутлақо салбий ҳамда ўта танқидий муносабатда бўлиш; муайян ҳодисага нисбатан бир ёқлама, келишувни рад этган тарзда муносабат билдириш; бузғунчилик ғояларини ўзида ифодалаш. НИГИЛИЗМ\n30 СКЕПТИЦИЗМ Дунё ҳақида ишончли билимларга эришиш мумкинлигини шубҳа остига олувчи таълимотлардан бири. Скептицизм – билимдан кўра ҳиссий идрокни устун қўйиш ва шу асосда иш тутиш. Яъни улар билим ва тажрибалар асосида эмас, балки ўзларининг ҳис-туйғулари асосидагина иш кўришни хоҳловчилардир.\n32 Беадаблик – асосий мақсад эмас, омадга эришиш воситаси, холос. Зарурат туғилганда ўз принципларидан чекинмаслик оқибатида инсон бир умр азият чекиб, ўз беҳаёлиги эвазига қўлга киритилган эркидан шикоят қилиб ўтиши мумкин. Бундай беадабликлардан бири – йигит кишининг ўзига бино қўйиб, тўйдан аввал бирор қизнинг номусини топташи ёки қиз боланинг ўз номусини топталишига йўл очиб беришидир.\n33 Маданий ёдгорликларни, қадриятларни ваҳшийларча вайрон, оёқ ости қилиш, йўқотиш; маданиятсизлик, жаҳолат, нодонлик. ВАНДАЛИЗМ\n34 ОММАВИЙ МАДАНИЯТНИНГ МАНБАЛАРИ 1.Турли виртуал (компьютер) ўйинлар. 2.Айрим чет эл ва хусусий студияларда олинган ўзбек фильмлари 3.Тум-тарақай қўшиқлар. 4.Чет эл телеканаллари. 5.Интернет ва ундаги турли ижтимоий тармоқлар. 6.Уяли алоқа телефонлари. 7.Сариқ матбуот 8.Урбанизация жараёни. 9.Тантаналар ва тўйлар. 10.Ёлғон ахборот ва маълумотлар тарқатувчи радио ва телеканаллар.\n35 КИБЕРЛУДОМАНИЯНИ БИЛАСИЗМИ? ЮРТДОШИМИЗ КОМИЛ ЭРИЕВ ШУНДАЙ ДЕЙДИ: Яқинда эрталаб ишга келиш учун бекатда автобус кутиб тургандим. Бир бола ёнимга келиб, ўзини нохушроқ аҳволда кўрсатиб, мендан пул сўради. Боланинг эгнида мактаб кийими, мактаб сумкаси бор эди. Ҳатто сумкасидан китобларининг учи ҳам кўриниб турарди. Болакай чамаси 5- синф ўқувчиси эканлиги сезилиб турарди. Нима қиласан пулни, деб сўрасам, Бошим оғриди, дори олишимга ёрдам беринг, – деб жавоб берди. Пул бердим-у, негадир шу боланинг дори олишига шубҳаланиб, кузатиб турдим. Бекатнинг орқасида компьютер клуби бор экан, шу хонага кириб кетди. Бироздан кейин бориб қарасам, компьютердаContre Strikeни мириқиб ўйнаётганди. Бу вақда соат ҳам 8:40 лар чамаси эди. Ваҳоланки, бу вақтда ўқувчилар дарcнинг 10-дақиқасини ўтаётган бўлади.\n37 Бугун бир ҳақиқатни сира иккиланмасдан, баланд овоз билан айтиш учун барча асосларимиз бор: ИСТИҚЛОЛ ЙЎЛИДА ҚАНДАЙ СУРОНЛИ КУНЛАРНИ, ҚИЙИНЧИЛИК ВА ТЎСИҚЛАРНИ ЕНГИШГА ТЎҒРИ КЕЛМАСИН, ЮРТИМИЗГА НИСБАТАН ҚАНДАЙ ХУРУЖ, ЗУҒУМ ВА ПЎПИСАЛАР БЎЛМАСИН, БИЗ ЭНГ ОҒИР ВА МАШАҚҚАТЛИ ДАМЛАРДА ҲАМ МУСТАҚИЛЛИК ҒОЯСИГА СОДИҚ ҚОЛИБ, ЎЗБЕКИСТОН МАНФААТИНИ ҲАММА НАРСАДАН УСТУН ҚЎЙИБ, ЎЗ ТАНЛАГАН ЙЎЛИМИЗДАН ҚАЙТМАДИК ВА БУ ЙЎЛДАН ҲЕЧ ҚАЧОН ҚАЙТМАЙМИЗ (Президент Ислом Каримовнинг Ўзбекистон Республикаси мустақиллигининг 20 йиллигига бағишланган тантанали маросимдаги табрик сўзи. //Халқ сўзи, 2011 йил 1 сентябрь.)\n40 АХЛОҚИЙ БУЗУҚЛИК ЗЎРАВОНЛИК ИНДИВИДУАЛИЗМ ВА ЭГОЦЕНТРИЗМ\nСкачать бесплатно презентацию на тему "Миллий ғоя ва мафкура илмий- амалий маркази ўқув-тренинг курси Миллий ғоя ва мафкура илмий- амалий маркази ўқув-тренинг курси." в формате .ppt (PowerPoint)


АТК соҳасида янги ҚК ташкил этилди | NORMA.UZ\nЎзбекистон Республикаси Ҳукумати номидан Инвестициялар ва ташқи савдо вазирлиги ҳамда «Диджитал Инвест» МЧЖ ўртасида имзоланган Ўзбекистон Республикасида ахборот технологиялари ва телекоммуникациялар соҳасидаги лойиҳага доир Инвестиция шартномаси (кейинги ўринларда – Инвестиция шартномаси) тасдиқланди. Бу ҳақда Президентнинг 10.02.2021 йилдаги ПҚ-4986-сон қарорида айтилган.\nЎзбекистон Республикаси Ҳукумати ва «МегаФон» ОАЖ (РФ) ўртасида «Digital Нolding» қўшма корхонасини ташкил этиш тўғрисида Ҳадли шартнома имзоланган;\n«МегаФон» ОАЖ ва «ЮэСэМ Телеком» МЧЖ томонидан Россия Федерациясида МЧЖ шаклида «Диджитал Инвест» корхонаси таъсис этилган.\nИнвестиция шартномасига мувофиқ «Digital Нolding» ҚК МЧЖ устав фондида:\nЎзбекистон Республикаси Давлат активларини бошқариш агентлиги улуши 49%ни ташкил этади. У ҳисса сифатида «COSCOM» МЧЖ устав фондидаги 100% миқдоридаги давлат улушини ўтказади;\n«Диджитал Инвест» МЧЖ улуши 51%ни ташкил этади. У «CRPT Turon» МЧЖ ва «ICS Нolding Uzbekistan» МЧЖ устав фондидаги 100% миқдоридаги улушларини, шунингдек 100 млн АҚШ доллари миқдоридаги пул маблағларини ҳисса сифатида ўтказади.\nҚуйидагилар «Digital Нolding» ҚК МЧЖнинг асосий вазифалари этиб белгиланди:\nмолия-техника сектори ва электрон тижорат соҳасида инновацион ва технологик фаолликни ривожлантириш учун инновацион платформаларни татбиқ қилишда, шунингдек, республикада ахборотлаштириш сектори самарадорлигини ошириш ва замонавий телекоммуникация технологияларини жорий этишда маслаҳат ёрдамини кўрсатиш;\nхалқаро стандартларга мувофиқ рақамлаштириш жараёнларини тезлаштириш ва инновацион фаолиятни ривожлантириш учун юқори технологик телекоммуникация инфратузилмасини шакллантиришга ҳисса қўшиш;\nЎзбекистон ҳудудида телекоммуникация хизматларидан фойдаланиш имкониятларини кенгайтириш ва уларни тақдим этиш сифатини ошириш мақсадида мавжуд телекоммуникация инфратузилмасини такомиллаштириш ва янги телекоммуникация инфратузилмасини яратиш;\nмаҳсулотларнинг айрим турларини маркировка қилиш ва уларнинг ҳаракатини назорат қилиш (кузатиб бориш) тизимини яратишда иштирок этиш;\nилғор технологияларни жорий этиш ва, шу жумладан ахборот хавфсизлиги, бизнесни қўллаб-қувватлаш тизимлари ва маълумотларни сақлаш соҳаларидаги, шунингдек комплекс интеграциялашнинг замонавий тизимларидан фойдаланишга кўмаклашиш ва бошқалар.\n«Digital Нolding» ҚК МЧЖга ва унинг шуъба корхоналарига йўлдош алоқа каналларидан ўз тижорат эҳтиёжлари учун бошқа операторлар ва телекоммуникация провайдерларига хизматлар кўрсатиш ҳуқуқисиз фойдаланиш ҳуқуқи берилди. Улар ўз станцияларини яратишлари ва йўлдош алоқаси хизматлари бўйича халқаро етказиб берувчиларни мустақил танлашлари мумкин. Шунингдек улар телекоммуникация объектлари ва иншоотларини қуриш (жойлаштириш) мақсадида ваколатли органлардан аукцион савдоларини ўтказмасдан доимий фойдаланиш учун ер участкаларини олишга ҳақлидирлар.\nДавлат органлари ва бошқа ташкилотларга «Digital Нolding» ҚК МЧЖ ва унинг шуъба корхоналари билан тўғридан-тўғри музокаралар асосида тендер (танлов) савдоларини ўтказмасдан шартномалар ва битимларни тузишга рухсат берилди.\n«Диджитал Инвест» МЧЖ ва «Digital Нolding» ҚК МЧЖ (шу жумладан «Дижитал Инвест» МЧЖнинг солиқ агенти сифатида) Инвестиция шартномасининг амал қилиш муддати давомида қуйидаги тўловлардан озод қилинади:\n«COSCOM» МЧЖ, «CRPT Turon» МЧЖ, «ICS Нolding Uzbekistan» МЧЖ ва «Digital Нolding» ҚК МЧЖнинг бошқа шуъба корхоналари фойдасини тақсимлашда ва дивидендларни тўлаш жараёнида тўлов манбаида юзага келадиган дивидендлар кўринишидаги даромадлардан келиб чиқадиган фойда солиғидан. Бунда чет эл инвесторига фойдани репатриация қилиш ҳолатида тўлов манбаида юзага келадиган дивидендлар кўринишидаги даромадлардан келиб чиқадиган фойда солиғи бўйича белгиланган солиқ мажбуриятлари тўлиқ қоплаб берилади;\n«Digital Нolding» ҚК МЧЖнинг устав фондига ҳисса қўшиш жараёнида юзага келадиган ёки ҳисобланган солиқларнинг барча турларидан. Устав фондининг бундай кўпайтирилиши «Digital Нolding» ҚК МЧЖнинг тақсимланмаган фойдаси, шу жумладан шуъба корхоналардан дивиденд кўринишида олинган фойда ҳисобига амалга ошириладиган ҳолатлар бундан мустасно.\n«CRPT Turon» МЧЖ ва «ICS Нolding Uzbekistan» МЧЖга Дастурий маҳсулотлар ва ахборот технологиялари технологик паркининг резиденти мақоми берилади. Уларга Президентнинг 30.06.2017 йилдаги ПФ-5099-сон Фармони билан тақдим этилган солиқ имтиёзлари қўлланилади. Бунда ушбу имтиёзлар улар томонидан учинчи шахсларга технологик ускуналар, аппарат тизимлари ва эҳтиёт қисмларни етказиб беришдан олинадиган даромадларга нисбатан қўлланилмайди.\nУяли алоқа операторлари учун уяли алоқа хизматларига солинадиган акциз солиғи ставкаси 2022 йил 1 январдан 10%гача пасайтирилади, 2023 йил 1 январдан бошлаб мазкур солиқ бекор қилинади.\nҲужжат Қонун ҳужжатлари маълумотлари миллий базасида эълон қилинган ва 10.02.2021 йилдан кучга кирди.


Солиқ концепциясидаги ўзгаришлар пенсия ёши узайтирилишига...\n05.04.2018 22:10 0 616\nГрузиядаги ёшга доир пенсия 2016 йилдан бери 180 ларилигича (64,4 доллар) қолмоқда.\nСолиқ ислоҳотларини амалга ошириш мақсадида таклиф этилаётган концепциянинг кўплаб муҳокамаларга сабаб бўлаётгани барчамизга маълум. Бунда айниқса иш ҳақи юзасидан бўладиган тўловларда бир текис солиққа тортиш амалиётининг қўлланиши таклифи катта аҳамиятга эга.\nДарҳақиқат, шу кунга қадар иш берувчи иш ҳақи ҳисоблаши ва ходимнинг қўлига келиб тушгунча бўлган жараёнда солиқ ва ажратмаларнинг бир нечта турини тўлашга мажбур эди. Солиқларнинг бир қанчаси жисмоний шахс номидан ажратилса-да уларни ўз вақтида тўлаш ва аниқ ҳисоб-китобини юритиш иш берувчи зиммасида эди. Бу ўз навбатида ойлик ҳисоблаш учун кўп вақт ва қўшимча харажат талаб қилар эди. Эндиликда янги бир текис шкаладаги солиқ ставкасининг қўлланиши натижасида иш берувчи ҳам вақтини, ҳам нақдини тежаши аниқ. Шунингдек, агар иш берувчи ўз ходимларига нисбатан эски иш ҳақи фонди ва харажатларини сақлаб қолса иш ҳақи ўсишига ҳам сабаб бўлади.\nБарча турдаги иш берувчиларнинг бирдай ютишини амалдаги ҳисоб-китоблар билан тасдиқлаб кўрсатамиз. Чунки ходим учун унинг қўлига тегадиган пул миқдори қизиқ бўлса, иш берувчи учун ходимнинг иш ҳақи бўйича жами қанча харажат кетиши муҳим ҳисобланади. Токи реал ҳисоб-китоб қилиб бунинг фарқини кўрмас экан, ҳар иккала томон ҳам янги таклифнинг аҳамиятини сезмаслиги мумкин. Бунинг учун шартли равишда уч хил миқдорда даромад олувчи жисмоний шахсларни мисол қилиб оламиз. Уларнинг қўлига оладиган иш ҳақини 835 426 сўм, 1 563 770 сўм ва 7 043 770 сўм деб қабул қилган ҳолда бунинг амалдаги ва таклиф этилаётган концепция бўйича ҳисоблангандаги харажатлари миқдорини аниқлаймиз.\nЮқоридаги ҳисоб-китоблар барча турдаги корхона ва ташкилотлар касаба уюшмасига ҳам 1 фоиз ажратма ажратади деган шарт билан ҳисобланган.\nЮқоридаги жадвалдан кўриш мумкинки, бугунги кунда тўланиши мумкин бўлган турли қатламлар доирасидаги иш ҳақи миқдорлари бўйича иш берувчининг харажатлари ҳар бир тоифада камаяди. Аввал кичик бизнесда фаолият юритувчи тадбиркор маълум бир миқдордаги иш ҳақини бериш учун ўртача 1,5 баравар кўп пул харажат қилиши керак бўлса, эндиликда у 1,33 баравар харажат қилган ҳолда содда тартибда иш ҳақини бериши мумкин. Бу йирик ташкилотлар, хусусан давлат ташкилотлари ишчилари учун ҳам ойликни ошириш имконини беради. Гарчи аввалги ойлик миқдорини сақлаб қолган ҳолда ўз харажатларини жадвалдаги сингари қисқартириш имкони бўлса ҳам, умид қиламизки, хусусий корхоналар ва давлат ташкилотлари ишчиларнинг қўлига тегадиган пулни кўпайтириш йўлини танлашади.\nУшбу ўзгаришдан айниқса йирик ташкилотлар катта фойда кўради. Бироқ, танганинг иккинчи томони ҳам борки, давлат бюджети тушумлари ва хусусан пенсия таъминоти масалаларининг кейинги тақдири қандай кечиши бизга номаълумлигича қолмоқда. Ушбу ҳолатга нега жиддий аҳамият бераётганимнинг сабабини ҳозир тушунтираман.\nМен аввалги мақолаларимдан бирида солиқ тизимини ислоҳ қилиш бўйича таклифларимни билдиргандим ва унда Молия вазирлиги ҳузуридаги бюджетдан ташқари пенсия фонди маблағлари манбаларининг сўнгги йиллардаги тушумларини шакллантирувчи фоиз ставкаларини кўрсатгандим. Шундан англаш мумкинки, иқтисодиётда фаол бўлган расмий ишлаётган аҳолининг нисбатан камлиги эвазига сўнгги йилларда гарчи кичик бизнес учун ягона солиқ тўлови 15 фоизга туширилган бўлса ҳам, иш ҳақидан фуқароларнинг суғурта бадаллари йил сайин ошириб келинмоқда эди. Аслида кичик бизнесда расмий фаолият юритаётган ходимларнинг сони йирик ташкилотларда фаолият юритаётган ходимлар сонидан кескин фарқ қилади ва бюджетга бир неча баравар кам даромад келтирган. Шунинг учун ҳам йирик ташкилотлардаги ходимларнинг иш ҳақидан олинадиган суғурта бадалларининг оширилиши ҳамда ялпи тушумдан мажбурий ажратмалар сифатидаги тушумларнинг оширилиши пенсия таъминотини қоплашга бир амаллаб етказиб келинаётган эди.\nАгар бюджет даромадлари таркибида улушининг юқорилиги жиҳатидан таҳлил қилинадиган бўлса Ягона ижтимоий тўловнинг улуши иш ҳақи бўйича тўланадиган солиқ ва ажратмалар таркибидаги энг йириги ҳисобланади. Концепцияда айнан 25 фоиз сақланиб қолинишининг асосий сабабларидан бири ҳам айнан шу бўлса керак деган фикрдаман (чунки ЯИТ 25 фоиз, кичик бизнес учун 15 фоиз). Бу орқали бюджетга келадиган йирикроқ даромад сақлангани ҳолда қолган манбалардан келувчи даромадлар йўқотилиши белгиланган.\nЯнги концепциянинг 25 фоиз бир текис шкаласида белгиланиши ҳамда мажбурий ажратмаларнинг умуман бекор қилиниши пенсия таъминотининг манбалари камайиб кетишига олиб келади. Бу борада 25 фоиз текис шкаланинг тақсимланишини мен қуйидаги тартибда амалга ошса керак деб тахмин қилмоқдаман.\nКўриб турганингиздек, мен ажратаётган ажратмаларда олдинги тўланиб келинган фуқароларнинг даромад солиғи бўйича йўналиш янги концепция бўйича умуман йўқ бўлиб кетган. Бунга сабаб барибир ушбу маблағларнинг аксарият қисми пенсия таъминотини дотация қилишга йўналтирилиши кузатилган. Бироқ агар худди шундай тартибда тақсимланса ҳам пенсия таъминоти кейинчалик расман фаолият юритувчи кишиларнинг кескин ортиши ҳисобигагина қопланиши мумкин. Бошқа ҳолларда фақатгина дотация, пенсия миқдорини оширмай туриш ёки пенсия ёшини узайтириш сингари ечимлар билангина пенсия таъминотини сақлаб қолиш мумкин.\nЭнг қизиғи, агар пенсия ва нафақалар бозор иқтисодиёти қоидаларига мувофиқ бозор нархларига кўра индексация қилиб борилиши белгиланса, ушбу масаланинг ечими жуда қийинлашади. Натижада бугунги кунда Грузия дуч келаётган пенсия таъминоти муаммосига Ўзбекистон ҳам дуч келиши мумкин. Ҳа, мен шахсан ўзим Грузиядаги солиққа тортиш тизимининг бизда қўлланиши бўйича ижобий фикрлар билдирганман ва шу ислоҳотларда айнан шу давлатдан андоза олинаётганидан ҳам бахтиёрман. Бироқ, шу билан бирга, биз энг яхши жиҳатларни олишимиз ва улар йўл қўйган хато ва камчиликларни такрорламаслигимизни истайман. Агар воқеалар ривожи нисбатан қийинроқ кечадиган бўлса, бизда ҳам пенсия ёши узайтирилиши чораси қўлланиши мумкин (маълумот ўрнида: Грузияда пенсия ёши эркаклар учун 65, аёллар учун 60 ёш қилиб белгиланган, Ўзбекистонда эса эркаклар учун 60, аёллар учун 55 ёшни ташкил қилади).\n— хусусан, норасмий секторда фаолият юритувчи барча субъектларни расмий секторга ўтказиш ишларини ривожлантириш;\n— хорижда фаолият юритаётган ишчиларнинг барчаси расмий шартномага мувофиқ даромад солиғини Ўзбекистонга тўлашини йўлга қўйиш ёки иккитомонлама келишувга мувофиқ бошқа давлатлардаги шу борадаги ишларни жадаллаштириш;\n— расмий иш билан банд бўлмаган меҳнатга лаёқатли аҳоли тезроқ иш топишига туртки бериш мақсадида маълум миқдордаги маблағнинг қатъий солиқ сифатида пенсия таъминотига тушишини таъминлаш (чунки якунда барибир ёшга доир пенсияни олиш ҳуқуқи берилади ҳар кимга);\n— орттирилган ногиронлик нафақаларини белгилаш тартибини ислоҳ қилиш ва бошқалар.\nЭнди мен концепцияда таклиф этилаётган айрим масалалар юзасидан бир қанча саволларни ўртага ташламоқчиман.\nБирлаштириб юборилган даромад солиғи, пенсияга ажратма ва ягона ижтимоий тўловлар бюджетда қандай тақсимланиши ҳам ҳозирча номаълум (мен бу бўйича ўз тахминимни юқорида келтирдим, бироқ даромад солиғидан имтиёз деган тушунчаларнинг тақдири қандай кечиши менга қоронғи, хусусан, шу вақтга қадар даромад солиғидан имтиёзни қўллаган ҳолда суғуртага ёки ипотека кредитларини қоплашга йўналтираётган инсонлар учун бу жуда муҳим саналади. Бошқа томондан агар кўпроқ иш ҳақи олиш имконияти пайдо бўлса бундай имтиёзларнинг кераги ҳам йўқ аслида).\nЭндиликда пенсия таъминоти бўйича мамлакатдаги ҳар хил турдаги пенсия ва нафақаларни олувчи шахсларни таъминлаш масаласида қандай чоралар кўрилади (бу ҳақида ҳам таклифларимни билдириб ўтдим)?\nТаклиф этилаётган концепция бўйича жамғариб бориладиган пенсия таъминотига ажратмалар бўлиш ёки бўлмаслиги масаласи номаълумлигича қолмоқда.\nМенимча, жамғариб бориладиган пенсия таъминотига пул ажратиб боришни ихтиёрий равишда танлаш ҳуқуқини бериш, уни иш берувчи эмас, балки ишчининг ўзи мустақил равишда жамғариб бориши тизимини йўлга қўйиш, агар ишчи хоҳламаса умуман пул ўтказмаслиги мумкинлигини белгилаш лозим. Чунки бугунги кундаги жамғариб бориладиган пенсия таъминоти бўйича ўтказиладиган пуллар ишчилар учун деярли йўқотилган пуллар ҳисобланади. Пенсия ёшига етгач ҳеч қандай индексация қилинмасдан инфляция натижасида қадрсизланиб улгурган пулнинг аҳамияти батамом йўқолади. Шу сабабли бу тизимни ҳам тубдан ислоҳ қилиш ва жозибадор бўлган жамғарма омонатлар, суғурта хизматларини таклиф қилиш мақсадга мувофиқ.\nБу фақат иш ҳақи тўловлари бўйича солиқдаги ўзгаришларга нисбатан билдирилган фикрларим, қолган турдаги ўзгаришлар ҳақидаги фикрларимни кейинги мақолаларда бериб ўтаман.\nсолиқ пенсия солиқ концепцияси\nИқтисодиёт Кеча, 21:35


АҚШ ҳукумати 10 август куни Ироқда амалга оширилган ҳужумларни қоралаб портлашлар содир этганларни “Ислом душманлари” деб атади.\nАҚШ Давлат департаменти Бағдод шаҳридаги кафеларда Рамазон хайитини нишонлаётган оилаларга қарши ҳужумлар уюштирган ва одамлар билан гавжум бозорларда портлашлар содир этганларни “қўрқоқлар” дея атади.\nИроқ расмийларига кўра, шанба куни мамлакат бўйлаб содир этилган портлашлар оқибатида камида 69 одам ҳалок бўлган.\nБағдодда амалга оширилган портлашларда камида 57 киши нобуд бўлган, юзлаб одам жароҳат олган.\nИроқ хавфсизлик кучлари расмийларига кўра, энг катта портлаш Бағдоднинг жануби-шарқий қисмида жойлашган очиқ бозорда кун ботишига яқин содир этилган.\nБағдоднинг шаилар яшайдаган мавзеларидаги кафелар, бозорлар ва ресторанларда камида 11 та бомба портлаган.\nРамазон хайити муносабати билан одамлар кўп тўпланадиган жойларда хавфсизлик чоралари кучайтирилганига қарамай шанба кунги мудҳиш портлашлар содир этилди.\nШиалар учун муқаддас ҳисобланган Карбало шаҳрида автомобилга ўрнатилган бомба портлагани оқибатида камида тўрт одам ўлди, 11 киши жароҳат олди.\nКарбало шаҳрида яшовчи Абу Ала Рейтерс ахборот агентлигига портлаш ҳақида буларни айтди.\n- Мен пиёда кетаётган эдим. Ўша ерга бир машина келиб тўхтади. Мен юриб кетавердим. Бир неча дақиқадан кейин портлаш рўй берди. Ҳукуматимиз қаерга қараяпти? Хавфсизлик ходимлари қани? Агар Бош вазир (Нурий Ал-Маликий) хавфсизликни таъминлай олмаса, бошқаларга ўрнини бўшатсин. Мен бирор иш қила олмасам, бошқалардан ўша ишни қилишни илтимос қиламан. Нима учун амалга ёпишиб олгансиз? Ҳозир хайит байрами аммо одамлар ўлишда давом этмоқда, деди Карбалода яшовчи Абу Ала.\nАксар аҳолиси шиа бўлган Насирия шаҳридаги парк олдида иккита машинага ўрнатилган портловчи қурилга ишга туширилгани оқибатида камида олти одам ўлди, 25 киши яраланди.\nИроқ шимолида жойлашган Киркук шаҳридаги шиалар масжидларига қарши уюштирилган бомба ҳужумларида камида бир киши нобуд бўлди, беш одам жароҳат олди.\nШанба кунги портлашлар июл ойидан бери Ироқда бир кунда энг кўп талафот кўрилган ҳужумлар бўлди.\n20 июл куни Ироқ бўйлаб содир этилган портлашлар оқибатида камида 71 киши нобуд бўлган эди.\nИроқ расмийларига кўра, бу йил муқаддас Рамазон ойида мамлакатда 670 одам ҳужум қурбони бўлган.\nБу Ироқда суннийлар ва шиалар ўртасида мазҳаблараро уруш 2007 йилда авжига чиққанидан бери мамлакатда энг кўп талафот кўрилган ой бўлди.\nЯқинда Ироқ ҳукумати эълон қилган маълумотларда июл ойида мамлакат бўйлаб амалга оширилган ҳужумларда салкам 1000 киши ҳалок бўлгани билдирилган.\nВашингтон Ироқдаги Ал-Қойда раҳбари Абу Бакр Ал-Бағдодийни тутишга ёрдам берганларга 10 миллион доллар мукофот пули берилишини яна бир карра қайтарди.\nСурияда бошпана топгани тахмин қилинаётган Ал-Бағдодий 2011 йилдан бери Ироқда ҳужумлар уюштирилишига бошчилик қилиб келмоқда.\nЯқинда Абу-Ғраиб қамоқхонасининг жанггарилар томонидан штурм қилингани натижасида юзлаб маҳбуснинг қамоқдан қочишга муваффақ бўлгани, Ироқ Адлия вазирлиги биносида худкуш ҳужум уюштирилгани ва ва бошқа шу каби ҳужумлар ортида Абу Бакр Ал-Бағдодий тургани айтилади.


“Бу иш ортида катта кучлар турибди”. Гулжаҳон Йўлдошеванинг адвокати билан суҳбат (видео) | Qalampir.uz\n“Бу иш ортида катта кучлар турибди”. Гулжаҳон Йўлдошеванинг адвокати билан суҳбат (видео)\nИнтервью\t06 Октябрь 17:45 27924\nХабарингиз бор, Тошкент вилояти юқумли касалликлар шифохонаси бош шифокори, вилоят бош инфекционисти Гулжаҳон Йўлдошева коронавирус касаллигига чалинган бемор ўлимига сабабчи бўлиш ва 250 млн сўм маблағни талон-торож қилишда айбланиб ҳибсга олинганди.\nБиз бугунгача ушбу иш юзасидан Тошкент вилояти Чирчиқ шаҳри прокурори Бахтиёр Иброҳимов, вилоят Руҳий асаб касалликлари диспансери Бош шифокори Феруза Шоносирова, Тошкент вилояти Юқумли касалликлар шифохонасида вафот этган шифокор Фаррух Рустамовнинг рафиқаси Камола Рустамова, Тошкент вилояти Соғлиқни сақлаш бошқармаси бошлиғининг биринчи ўринбосари Низом Абдуллаев билан суҳбатлашдик. Ушбу интервьюларда улар бир овозда Гулжаҳон Йўлдошевани айблаган. QALAMPIR.UZ воқеаларга янада аниқлик киритиш, иккинчи тарафнинг фикрларини тинглаш мақсадида Гулжаҳон Йўлдошеванинг ҳимоячиси Хушнуд Ахроровга микрофон тутдик.\nУшбу суҳбатнинг видеосини юқоридаги видеоплеерда ёки QALAMPIR.UZ’нинг YouTube’даги саҳифасида томоша қилишингиз мумкин.\n"Бу иш ортида катта кучлар турибди". Гулжаҳон Йўлдошеванинг адвокати билан суҳбат\nХушнуд Ахроров, адвокат: — Президентимиз ўз сиёсатлари аввалида Ҳаракатлар стратегиясининг асосий йўналишларидан бири бўлган, Суд- ҳуқуқ тизимини ислоҳ қилиш ва ҳуқуқий демократик давлат қуришни алоҳида таъкидлаб ўтганлар. Афсуски, бугунги кунда ҳам, айрим эски иллатлар, муаммоли вазиятларга дуч келмоқдамиз.\nЖумладан, ҳимоям остидаги Гулжаҳон Йўлдошевага нисбатан сунъий равишда топилган айбловлар ва текширувлар бунга асос бўлмоқда. Бу ҳам етмагандек, Чирчиқ шаҳар прокурори билан бўлган интервью бугунги кунда долзарб ва муаммоли вазиятларни ҳолисона ёритаётган “QALAMPIR.UZ” сайти орқали эълон қилинди. Ва улар томонидан содир этмаган жиноятларда айблаш ҳаракатини амалга ошириш мақсадида чиқишлар қилинди. Аммо, ЖПКнинг 23-моддасига асосан, ҳеч ким суднинг қонуний қарори кучга кирмагунга қадар айбдор деб ҳисобланмайди.\nБу жиноят ишидаги фаолиятимни Гулжаҳон Йўлдошеванинг ҳимоя вазифасини амалга оширишни, унинг яқин қариндошлари билан тузилган шартномага кўра, 12 сентябрь кунидан бошлаб амалга ошира бошладим. Терговчи Нурматов олдига бориб, менга қадар ҳимоям остидаги шахс Гулжаҳон Йўлдошева билан ўтказган процессуал ҳаракатлардан нусхалар олдим. Г.Йўлдошева билан ҳоли учрашиш ҳуқуқига эга бўлганим учун Чирчиқ шаҳрида жойлашган Ички ишлар бўлимининг вақтинча ушлаб туриш ҳибсхонасига бориб, чамаси 1соат 30 дақиқа давомида айбланувчи билан суҳбатда бўлдим. Ва ўтган ҳолатлар, бунга сабаб бўлган вазият ҳақида керакли маълумотларга эга бўлдим.\nФеруза Нажмиддинова, журналист: — Биринчи навбатда, Гулжаҳон Йўлдошеванинг шифокорлик фаолиятига тўхталиб ўтсангиз. Соғлиқни сақлаш бўлимининг маълумотларига кўра, Тошкент вилояти юқумли касалликлар шифохонаси COVID касалликлари учун мўлжалланмаган, лекин Г.Йўлдошева томонидан 15 март куни карантин эълон қилинган ва шифохона 16 мартдан эътиборан ёпилган.Улар бу вазиятни қандай изоҳлаяптилар?\nХ.А: — Гулжаҳон Йўлдошева Тошкент вилояти бош инфекционисти лавозимида ишлаган. Қандай қилиб, Тошкент вилояти миқёсидаги шифохона COVID-19 касаллигига мўлжалланмаган бўлиши мумкин?\nКуни кеча улар билан бўлиб ўтган суҳбатдан маълум бўлдики, вилоят бошқармаси бошлиғи томонидан, йигирма икки тадан зиёд COVID га қарши курашиш учун касалхоналар мослаштирилган бўлсада, Тошкент вилояти бўйича, уч та ёки тўрт та COVID га қарши курашиш касалхоналари фаолият юритган. Шу сабабли, COVID хасталиги кенг кўламда Тошкент вилояти миқёсида тарқалиб кетиши кузатилган. Г.Йўлдошеванинг сўзларига кўра,Тошкент вилояти ССБ бошлиғи инфекционист-вирусолог эмас.\nФ.Н.: — Шу ўринда айтиб ўтишим зарурки, 2020 йил 26 мартдаги 79-сонли буйруқ билан Тошкент вилояти юқумли касалликлар шифохонаси Провизор сифатида яъни, COVID касаллигига гумонда бўлган шахсларни даволаш учун мўлжалланган шифохона этиб белгиланган. Бу маълумотни Тошкент вилояти ССБ биринчи ўринбосари Низом Хайруллаев тақдим этдилар.\nX.A.: — Шу ўринда, Тошкент вилояти ССБ биринчи ўринбосари Низом Хайруллаев қайси шифохона COVID касаллигига мўлжалланганлигини айтсалар таҳсинга сазовор иш бўлар эди. Тор мутахассисликларга эга бўлган ходимлар билан таъминланган, саксон иш ўринга эга вилоят миқёсидаги касалхона провизор бўлса, беморларни қайси шифохонага жўнатиш буйруқда кўрсатилса, яхши бўлар эди. Бу буйруқ ҳақида ҳимоям остидаги Гулжаҳон Йўлдошева менга хабар бергани йўқ.\nФ.Н.: — Биздаги яна бир маълумотга кўра, Гулжаҳон Йўлдошева шифохонага 17 мартдан бошлаб то июль ойининг ўрталарига қадар келмаган. Ташқаридан туриб назорат олиб борганлар ва маош олганлар. Бу ҳақда нима дея оласиз?\nX.A.: — Бу ёлғон хабардан бошқа нарса эмас!Ҳозир Рустамов Фаррухнинг ўлимида айбсиз айбланиб қолаётган видео тасвирни тақдим этдим. Гулжаҳон Йўлдошеванинг шахсан ўзлари марҳум Рустамовни кўрикдан ўтказганлар. Айнан шифохонада елкама-елка фаолият олиб борган. Бу ҳақда ҳамкасбларидан ҳам сўраш ва аниқлик киритиш мумкин.ССБ томонидан тақдим этилган маълумотларни номақбул далил сифатида баҳо бераман. Бу маълумотни Йўлдошевага нисбатан қуруқ туҳмат деб биламан.\nЯна шуни айтиб ўтиш керак, агар улар шифохонага бормай маош олган бўлсалар, ўзлари COVID -19 га чалиниб 27 августдан 4 сентябрга қадар Республика тақсимлаш марказида даволанганлар. У ердан чиқиб Вирусология институтига йўлланма берилган. Бу видео тасвирда кўриниб турибди. Рустамовда эса,нафас олиш аппарати бўлмаган. Чирчиқ шаҳар прокурори интервьюсида, нафас олиш аппаратини олиб ташлагани ва Руҳий- асаб касалликлари-диспансерига жўнатгани айтилган. Бу ёлғондан бошқа нарса эмас, негаки Рустамовни касаллик тарихига назар ташласак, 1 август куни шифокор, Раҳмонов Шоназар Гулжаҳон Йўлдошеванинг шифохонада бўлмаган вақтида, тез тиббий ёрдам машинасида уни Руҳий-асаб касалликлари-диспансерига юборган. Рустамов махсус автомашинада эмас, балки Руҳий-асаб касалликлари-диспансеридан махсус автомашина чақирилиб, тиббиёт ходимлари билан, тинчлантирувчи халат ёрдамида олиб борилиши керак эди. Тез тиббий ёрдами машинасида юборилишининг ўзи уюштирилаётган ҳаракат деб биламан. Бу ҳаракатларда Гулжаҳон Йўлдошеванинг иштироки йўқ.\nФ.Н.: — Юқорида айтиб ўтдингиз, Рустамов қўллари боғланган холда бориши керак деб, нега қўллари боғланган ва назоратда бориши керак ёки Гулжаҳон Йўлдошева Рустамовда руҳий зўриқиш юқори эканини айтганмиди?. Умуман олганда нега у Руҳий-асаб касалликлари диспансерига ўтказилиши керак?\nX.A.: — Йўқ! Рутамовни Руҳий-асаб касалликлари диспансерига ўтказилишига Гулжаҳон Йўлдошева қарши бўлганлар, Йуларнинг ўзлари таъкидлашича, агар ўтказиш лозим бўлса ҳам, юқорида айтилган шаклда ўтказилиши лозим эди. Рустамовнинг Руҳий-асаб касалликлари диспансерига ўтказилишини қатъиян ман этганлар. Бу уларнинг сўроқ баённомаларида ҳам акс этган. Раҳмоновдан нима сабабдан ўзбошимчалик билан Рустамовни Руҳий-асаб касалликлари диспансерига ўтказгани ҳақида сўралганда, буни сабабини Тошкент вилояти ССБ томонидан телефон орқали берилган оғзаки буйруқ асосида қилганини айтган.\nФ.Н.: — Шу ўринда яна бир савол пайдо бўлади, Гулжаҳон Йўлдошеванинг марҳум Рустамовни кўчирилиши ҳақида хабарлари йўқ экан. Руҳий-асаб касалликлари диспансери бош шифокори Феруза Шоносированинг айтишларига қараганда эса, Гулжаҳон Йўлдошева Феруза Шоносировага қўнғироқ қилиб Рустамовни Руҳий -асаб касалликлари диспансерига ўтказиш кераклиги ҳақида айтганлар. Нима учун уларни гапи бир жойдан чиқмаяпти?\nX.A.: — Бу масала юзасидан ҳимоям остидаги Йўлдошева билан суҳбатлашдим. Феруза Абдуллаевна билан суҳбатда бўлганлари, лекин беморни шифохонага ўтказиш масаласида эмас, балки маслаҳат масаласида қўнғироқ қилганликлари, тор мутахассис юборилиши керак эканлиги ҳақида гаплашганларини айтдилар. Марҳум Рустамовнинг касаллик тарихида Йўлдошеванинг бирорта имзоси йўқ. Рустамов Фаррух шифохонага ётқизилиши билан, у ишлаган шифохонадан иккита реаниматор шифокорлар уларни даволаш учун йўналтирилган. Барча муолажалар айнан шу шифокорлар томонидан олиб борилган. Улар Ж.Зиёдуллаев ва А.Агзамовлардир. Бу икки шифокор Тошкент вилояти юқумли касалликлар шифохонасида реаниматор шифокор ва реанимация бўлими йўқлиги сабабли, Рустамовнинг аҳволи оғир бўлгани учун бошқарма томонидан айнан шу шифокорлар йўналтирилган. Феруза Абдуллаевнанинг бундай интервью беришлари ҳақида эса уларни орасидаги бўлган мулоқотни текшириш қийин эмас. Қачон, қайси телефон рақами орқали суҳбат қилганларини қўнғироқлар тарихи орқали билиш мумкин.\nЎйлайманки, уларнинг бундай интервью бериб чиқиш қилишлари ортида қандайдир кучлар турибди.\nОчиқ айтадиган бўлсам, Президентга йўлланган шикоятда ҳам кўрсатиб ўтганман. Дастлабки тергов бир томонлама, яъни ҳимоям остидаги Йўлдошевани айблаш йўсинида олиб борилганлигини, ЖПКнинг 22-23-моддаси талабларига зид равишда амалга оширилганлиги, айнан шу маълумотлар ва касаллик тарихи тергов органида мавжуд бўлсада, яна ҳибсга олинганликларини кўришимиз мумкин. ЖПК нинг 76 моддаси 3-қисмига асосан Тошкент вилояти Чирчиқ шаҳар прокуратураси ва Тошкент вилояти прокуратураси томонидан тергов ҳаракатларини ўтказишга рад жавобини бердик. Бунинг сабаби эса, уларга нисбатан асосли шубҳаларимиз борлигидадир.\nМен ушбу ҳолатдан Президентни хабардор этиш мақсадида уларнинг номларига шикоят билан мурожаат қилдим. Бунинг асосий сабаби 2019 йил айнан ҳимоям остидаги шахс фаолият олиб борган шифохонага ўн млрд сўм маблағ таъмирлаш ва жиҳозлаш учун ажратилган. Афсуски, Тошкент вилояти ССБ бошлиғи Орзиқулов Тўрақул Содиқович томонидан ушбу маблағлар ўттиз та ўринга мўлжалланган Олмалиқ шаҳар шифохонаси бўлимини таъмирлаш учун йўналтирилган. Бу ҳам етмаганидек, қўшимча уч млрд сўм миқдордаги давлат маблағи сарфланади. Бу маълумотлар Гулжаҳон Йўлдошева томонидан очиқланди. Айнан шу таъмирлаш ишлари бўйича лойиҳага имзо чекиш керак бўлганда Йўлдошева бундан бош тортганлар. “Олмалиқ кон металлургия комбинати томонидан берилган ихтиёрий пуллар Олмалиқ шифохонасига йўналтирилса мақсадга мувофиқ бўлар эди”- деган таклифларига жавобан, Юқумли касалликлар шифохонасига кетма-кет, молиявий хўжалик фаолияти бўйича текширувлар амалга оширишган. Энг сўнги текширув 2019 йил сентябрь ойида Вазирлар маҳкамаси ва ССВ томонидан амалга оширилган. Ушбу текширувлардан сўнг Шифохона фаолиятига яхши баҳо берилиб, уларни рағбатлантириш фикри берилсада, декабрь ойида ССБ томонидан такрор текширув амалга оширилади. Буни остида эса ғараз мақсадлар ётганини кўришимиз мумкин. 14 июль куни ССБ томонидан “ЎЙИНДАН ЧИҚ”, деб Йўлдошевага айтилади. Буни қандай тушуниш мумкин?\nФ.Н.: — Шу ҳақда батафсил айтиб берсангиз, ким қаерга чақирган ва қандай ўйиндан чиқиш кераклиги айтилган?\nX.A.: — Бу ҳақда менга ҳимоям остидаги Г.Йўлдошева Чирчиқ шаҳридаги вақтинча ушлаб туриш тергов ҳибсхонасида бўлган суҳбатда айтди. У 2020 йилнинг 14 -17 июль кунлари, ССБ бошлиғи томонидан, чақиртирилиб ўз ихтиёри билан ўйиндан чиқиши кераклиги айтилган. Шунда Г.Йўлдошева: “Қандай ўйиндан чиқаман? Мен ўз ходимларимни ташлаб кетолмайман!”- деб жавоб берган. ССБ бошлиғи “Мени ортимда шундай қудратли шахслар борки, илгари ҳам вилоятимда сендек ишлаган ва менга қарши чиққанларни қамоқда чиритганман”-деб айтган. “Бу гапнинг мазмунини энди бу ерда ўтириб тушундим”, деб айтди Йўлдошева. Шу сабабли, айбланувчи Йўлдошева овқат ейишга ҳам қўрқаётгани ва уни заҳарлаб қўйишлари мумкинлигини таъкидлади.\nФ.Н.: — Юқорида ҳам айтиб ўтдингиз, Рустамовни Тошкент вилояти руҳий-асаб касалликлари диспансерига юборган бош шифокор Йўлдошева эмаслигини. Лекин бир беморнинг бир шифохонадан бошқа шифохонага олиб ўтишда наҳотки бош шифокорнинг хабари бўлмаган?\nX.A.: — Бош шифокорнинг хабари бўлиши лозим, лекин уларга хабар берилмаган. Юқорида айтганимдек, Йўлдошева шифохонага келиб Рустамовнинг бошқа шифохонага юборилганини билгач, ўз эътирозларини келтирган. Ҳимоям остидаги Йўлдошева суҳбат чоғида яна шуни айтиб ўтдиларки, Рустамовни олиб кетаётган Тез тиббий ёрдам машинаси ҳайдовчи ярим йўлда тўхтаб, уни Руҳий -асаб касалликлари диспансерига олиб бормаслигини айтган, лекин унга ССБ мансабдорлари қўнғироқ қилиб, талаб қилишган. Бу кўрсатмалар қандай қилиб тергов органи назаридан четда қолиши мумкин?\nФ.Н.: — Сиз бу ҳайдовчи билан суҳбатда бўлдингизми?\nX.A.: — Йўқ.\nФ.Н.: — Нима сабабдан?\nX.A.: — Мен уни ким эканлигини аниқлай олмадим. Лекин буни ҳимоям остидаги Йўлдошева касалхонада ётган вақтларида аниқлаган эканлар. Юқумли касалликлар шифохонаси томонидан юборилганда ҳам, оддий шифокор йўлланмаси билан, махсус автомашинасиз, руҳий-асаб касалликлари диспансерига қабул қилмаслиглари мумкин эди. Оғзаки равишдаги хулоса билан қабул қилиш нотўғри. Булардан кўриниб турибдики, ушбу ҳаракатлар Йўлдошевани асоссиз айблаш ва уни жамиятдан ажратиш учун қилиняпти.\nФ.Н.: — Рустамовни Руҳий -асаб касалликлари диспансерига ўтказишдан кимга қандай фойда бор?\nX.A.: — Бу нарса менга қоронғи, лекин терговчи билан бўлган суҳбатда ҳам марҳум Рустамовга шифокорлар муолажаларни белгилаганларида ушбу дори воситалари, муолажалар унга тегишлича таъсир кўрсатмаётганлиги айтилган. Рустамовга унинг турмуш ўртоғи уйдан дори воситалар олиб келгани ҳақида айтилди. Бу нарса шубҳа туғдиради, бу уларни даволаш учун меҳнат сафарига келган шифокорлар ва Рустамовни оила аъзолари ўртасидаги қоронғилик. Бу воқеага ҳам дастлабки тергов органи баҳо бермасдан. Айби бўлган иштирокчиларни назардан четда қолиб кетмоқда. Баҳона сифатида эса тергов органидан бўйин товлаганлари айтилмоқда. Айтиб ўтганимдек улар касалхонада бўлганлар.\nФ.Н.: — ССБ биринчи ўринбосари Низом Абдуллаев билан бўлган суҳбатда, Юқумли касалликлар шифохонаси, ССВ дан психотроп дори воситаларини олиш учун, лицензияга эга эмасликлари, ССБ томонидан лицензия олишлари қайта ва қайта айтилсада Гулжахон Йўлдошева бунга эътибор бермаганлари айтилган.\nX.A.: — Бу борада Йўлдошева билан сухбатлашганимда, улар иш фаолиятини бошлагач, психотроп дори воситаларни сақлаш учун сейф ўрнатганликларини, панжарали, хона ажратиб иккига бўлинганлиги ва шароит яратилганлигини айтишларига қарамай, бошқарма томонидан лицензия олиш учун тегишли ҳаракатлар амалга оширилмаганлиги, Йўлдошева томонидан амалга оширилаётган ҳаракатларга тўсқинлик қилганлигининг яққол мисоли деб айтиш мумкин.\nГулжаҳон Йўлдошева олтита фарзанднинг онаси, кичиги икки ёшда. Суд томонидан белгиланган жазо, агар озодликдан маҳрум қилиш билан боғлиқ жазо бўлса, кичик фарзанди уч ёшга кирмаган онани жазоси кечиктирилади.\nБизнинг ҳолатда ҳали айби исботланмай туриб COVID билан энди хасталаниб чиқиб, реабилитация жараёнида бўлган аёлни зудлик билан ҳибсга олиниши, сунъий айбловлар қўйилиши, жумладан 260 млн миқдордаги пулларни талон-тарож қилинганлик ҳолатига баҳо берадиган бўлсак, ҳақиқатдан четдаги ҳолат. Ёки 6 фоиз қўшимча эса, бу давлат томонидан берилаётган пуллардир. Ушбу устамани ортиқча олган тақдиримизда ҳам қайтарамиз деган истак тиббиёт ходимлари томонидан билдирилган.\nКасаллик билан курашган шифокорларга берилган 6 фоиз устамани моддий зарар деб айтилишининг ўзи ҳам ҳақиқатдан йироқ. Нафақат ҳимоям остидаги балки кўплаб бошқа шифохона шифокорларига ҳам пуллар тўланмаган. Кўплаб шифокорлар ССБ мансабдорларининг ҳаракатидан норози.\nФ.Н.: — Биз Чирчиқ шаҳар прокурори билан интервьюни эълон қилганимиздан сўнг, “QALAMPIR.UZ” га қўнғироқ қилиб ушбу интервьюдан норози эканлигингизни билдирдингиз. Нима асосида прокурордан ва прокуратура олиб бораётган ҳаракатдан норозисиз?\nX.A.: — Прокурор ҳимоям остидаги айбланувчи содир этган ҳаракатларидан пушаймонда эканлиги ва айбига иқрорлигини билдирганлиги ҳақида қайд қилиб ўтдилар. Ваҳоланки, ҳақиқий ҳолат бундан йироқ. Прокуратура органи қонунчиликни назорат қилувчи орган бўлиб фақатгина қонун доирасида ўз фаолиятини амалга ошириши ва баҳо бериши лозим. Юқорида қайд қилганимдек, судни қонуний кучга кирган ҳукми бўлмагунга қадар ҳеч ким айбдор ҳисобланмасада, улар ўзлари айбига иқрорлигини билдирганлиги ҳақида гапирганлари ҳеч қандай қолибга сиғмайди.\nФ.Н.: — Ҳозир Гулжаҳон Йўлдошевага қамоққа олиш эҳтиёт чораси белгиланган...\nX.A.: — Ҳозирда Г. Йўлдошева Зангиота туманида жойлашган Тергов ҳибсхонасининг аёллар бўлинмасида сақланмоқдалар.\nФ.Н.: — Уларга нисбатан қандайдир тазйиқлар бўлганми? Яъни мана шу нарсани мен қилганман деб айтасиз, мана шу ишни бажарганингизни айтишингиз керак. Ёки шунга ўхшаш гап сўзлар бўлганми?\nX.A.: — Бу нарса бўлган десам ёлғон бўлади. Бу нарса ҳақида менга Йўлдошева маълумот бермадилар. Бундай ҳолатлар бўлгани ҳақида ҳеч қандай маълумотга эга эмасмиз. Бундай ҳолатлар бўлмаган.\nФ.Н.: — Прокурор билан бўлган интервьюда ўзингиз ҳам гувоҳи бўлдингиз. Нима учун ҳибсга олиш эҳтиёж чораси қўлланилганлиги ҳақида маълумот берганларида, улар терговдан қочганларини айтишган. Яъни яширинди деган маънода сўз юритилди. Бу қанчалик тўғри улар ҳақиқатдан ҳам, тергов жараёнида яшириндиларми?\nX.A.: — Улар СOVID-19 га чалинган бўлганлари сабабли меҳнатга лаёқатсиз ҳисобланади. Бундай ҳолатда тергов органининг сўроқ қилишга ҳам ҳаққи йўқ! Йўлдошева СOVID билан касалланган, иккинчи томондан Тошкент шаҳридаги Юнусобод туманида жойлашган UZEXPO марказига ётган ва 4 сентябрдан 7 сентябрига қадар вирусология институтида даволандилар. Буларнинг барчаси мутахассис хулосаси билан кўрсатилган. 8 сентабрь кунидан уйга чиқиб сочларини бўяётган вақтларида қўлга олинган. Қандай қилиб бундай ҳолатда тергов органидан яширинган дея баҳо бериш мумкин? Саволдан савол туғилади. Уларнинг жавобидан савол туғилади ва улар чиқиши билан тўлиқ соғаймаган беморни ҳибсга олишган.\nЯна таъкидлайман, “Ойни этак билан тўсиб бўлмайди” албатта, шу сабабли ҳақиқатни яшириш мақсадида прокурор томонидан ушбу кўрсатмалар берилган.\nФ.Н.: — Рустамовни шифохонага юборган шифокор, уларни олиб борган ҳайдовчи... Яна кўплаб гувоҳлар билан тергов жараёнида Прокуратура томонидан гувоҳлик олиндимикан? Ёки юзлаштиришлар бўлдими?\nX.A.: — Йўқ. Бу ҳақида маълумотга эга эмасман, токи, жиноят процессуал кодекси талабларига асосан ҳимоячи фақатгина ўзини ҳимояси остидаги шахс томонидан унга қадар олиб борилган процессуал ҳаракатлар билан танишишга ҳақли ва тергов органи томонидан кимлар жалб қилинган, қилинмагани ҳақидаги воқиф эмасман.\nАммо, юқорида кўрсатганимдек бош прокурор Раҳматилла Тўлқинович номига хат билан 76-модданинг 3-қисмига асосан, холислик ва беғаразлик асосли шубҳалар мавжуд эканлигига сабаблар келтирганман.\nУларни жўнатган шифокор Рўзметов Шоназар эканлигини айтганимда уларда барча маълумотлар бор экганлигини аммо яна ўзларини фикрида қолиб, Гулжаҳон Йўлдошева терговдан яширинганлиги ҳақида маълум қилдилар. Яъни барча, ҳозирда маълум қилинаётган ҳолатлар тергов органига маълум бўлсада, асосий сабабчилари дастлабки тергов томонидан тегишлича жавобгарликка тортилмай гувоҳ тариқасида сўроқ қилиб келмоқдалар ва барча айбловлар “ZO’R TV” ва сизнинг сайтингиз орқали Йўлдошева айбдорлиги ва айбига иқрорлиги ҳақида маълум қилинди.\nЎйлайманки, бу ҳолатлар барчаси ҳурматли Президентимиз назарларига тушади ва тегишлича махсус комиссия тайинланади. Бу ҳолатларга чек қўйилади деган умиддаман. Адолат қарор топади.\nФ.Н.: — Бизда эълон қилинган интервьюдан ташқари, ҳимоянгиздаги Гулжаҳон Йўлдошева томонларидан сизга биз билмаган қандай яна ҳақиқатлар айтилди?\nX.A.: — Сўнгги маротаба куни-кеча ҳам улар билан учрашдим. Аммо, ҳозир COVID– 19 карантин тадбирлари сабабли ҳимоям остидаги томонидан ёзиб берилган қўл ёзмаларни олиш имкониятига эга эмасман. Улар ўз ҳуснихатлари билан ёзган варақларни кўрсатдилар. Лекин, мен танишиш имкониятидан маҳрумман. Ойнадан телефон орқали суҳбатлашяпмиз, уларнинг жуда кўп маълумотлари бор.\nФ.Н.: — Биз айтаётган бош инфекционист шифохонада кўп миқдордаги антибиотик дори воситаларини сақлагани, ва ҳозирги кунда кўпларга зарур бўлган дори воситасини муддати ўтгани айтилди. Яна шуни айтиш керак ССБ томонидан ташкил этилган конференцияларда дори тақсимотларида қатнашмай туриб, бироз вақт ўтгач дори кераклигини айтиб иддао қилганлари айтилди. Бу ҳақда нима дея оласиз?\nX.A.: — Муддати ўтган дори воситалари ҳақидаги саволни кутаётган эдим. Биз биламиз кўплаб Жанг усуллари бор, ССБ томонидан барча жанг усуллари қўлланилмоқда. Сиз айтган дори воситалари ССБ томонидан Пульмонологияга берилган, у ерда дориларни муддати ўтгач, бошқармадан дори воситаларини олиб кетишни айтишган. Дориларни муддати ўтишида Йўлдошевани алоқаси йўқ.\nФ.Н.: — Тошкент вилояти юқумли касалликлар шифохонасининг бошқа шифокорлари билан суҳбатда бўлдингизми?\nX.A.: — Суҳбатда бўлдим. Улар ҳозир, ҳақиқатни талаб қилиб, ўз ходимлари учун мукофот пулини беришни, беморларга керакли мосламалар талаб қилиб айбдор бўлиб қолган шифокорнинг қисмати уларда ҳам такрорланмаслигидан қўрқувдалар.\nФ.Н.: — Юқорида тақдим этган видео лавҳада кўриш мумкин, беморда сунъий нафас олиш аппарати бўлмаган. Шахсан ўзингиз ҳам Прокурор томонидан сунъий нафас олиш аппарати олиб ташланган деб айтилган гап ёлғон деб келтириб ўтингиз. Нега оғир аҳволдаги беморда сунъий нафас олиш аппарати бўлмаган?\nX.A.: — Йўлдошеванинг менга маълум қилишларига қараганда, сунъий нафас олиш аппаратига зарурат бўлмаган. Ҳақиқатни гапириш учун Йўлдошева ҳибсда, қолганлар эса атрофида айланиб юришибди.\nФ.Н.: — Кадр ортига суҳбатлашганимизда, ҳеч ким Рустамовни вафотига эътибор қаратмаётган эди, Йўлдошеванинг мурожаатлари ижтимоий тармоқларда эълон қилиндию, Рустамовни ўлими биринчи ўринга чиқиб қолди, деб айтиб ўтингиз. Шунга тўхталиб ўтсангиз.\nX.A.: — Бу борада Гулжаҳон Йўлдошева менга шундай баён қидилар, марҳум Рустамов 2 августда вафот этган. Йўлдошева эса 9 август куни ижтимоий тармоқларда чиқиш қилганлар. Лекин Рустамиовнинг узоқ қариндошлари томонидан айнан шу видео чиққанидан сўнг яъни 10 август куни Йўлдошеванинг устидан ариза ёзган. Одам вафотидан сўнг, прокуратура тергов олди суриштирув ўтказади. Марҳумни экспертиза қилиш мумкин эди-ку. Ҳар бир ўлим қайд этилади, айниқса у Руҳий-асаб касалликлари шифохонасида вафот этган бўлса. Видео мурожаатдан сўнг прокуратурага Рустамовни синглиси, эрининг укаси, яъни Русатмовнинг синглисининг қайни укаси ариза билан муожаат қилган.\nЯна шуни айтиш мумкинки, 2020 йилнинг 10 август куни аризачи ССБ га боргани Ғофур ака билан учрашгани, ўз навбатида Низом Хайруллаевич билан суҳбатда бўлиб, улар биргаликда Тўрақул Содиқович қабулига кириб ариза ёзгани ҳақида Йўлдошева томонидан қўлёзма шаклида келтирган. Бунга қандай баҳо бериш мумкин? Албатта, бу ишларга чек қўйилади деган умиддаман.\nЎзбекистон Республикаси бош прокуратураси, Ўта оғир жиноятларни тергов қилиш бошқармаси, Коррупция ва иқтисодиётни тергов қилиш бошқармаси томонидан амалга оширилганда, ҳақиқатдан ҳам Фаррух Рустамовнинг ўлимида ким сабабчи экани, пул маблағлари ўзлаштирилганми ёки йўқ, барчасига аниқлик киритилган бўлар эди. Бундан ташқари ССБ томонидан қанчадан-қанча бюджет маблағлари талон тарож қилинганлиги аниқланган бўлар эди. Ишонаманки, буларни барчаси Бош прокуратура томонидан суриштирилади.\n22 Октябрь 18:27 42428\n22 Октябрь 14:20 27479\n22 Октябрь 22:25 22871\n23 Октябрь 15:21 21841\n23 Октябрь 19:14 20522


12 апрел 2021, Тошкент вақти: 10:46\n2012 йили Наманган вилоятида экспремент тарзида қурилган “посбон кулбалари” намуна сифатида кўрсатилмоқда.\nОзодликка маълум бўлишича, Ўзбекистон бўйлаб маҳаллаларда посбонлар учун маҳсус таянч пункти сифатида кулбалар қурдирилмоқда. Пластик ром ва эшиклардан ясалган, ҳар бири ўртача 3,5 миллион сўм турадиган кулбалар учун пул маҳалла аҳлидан ундирилмоқда. Озодлик мухбири Хоразмдаги вазиятни ўрганди.\nХоразм расмийлари ҳар бир маҳалла ўз посбони учун “намунали кулба” қуриб бериши лозим деб топиб, аҳолидан пул йиғишга киришди. Озодликка маълум бўлишича, Хоразм вилоят ҳокимиятида ўтган йиғилишда маҳалла фаолларига посбонлар учун қуриладиган ва ҳар бири уч ярим миллион сўм турадиган “намунали кулба” қуриш вазифаси топширилган.\nХоразм вилояти ҳокимиятида ўтган ҳафта ўтказилган мажлисда қатнашган Озодлик манбасига кўра¸ 2012 йили Наманган вилоятида экспремент тарзида қурилган “посбон кулбалари” намуна сифатида кўрсатилган.\nЎзбекистондаги маҳалла посбонлари учун ажратиладиган кулба лойиҳаси\n"Намангандаги пластик акфадан (пластик ойнаван ром-таҳр.) ойнаванд қилиб ясалган посбон будкалари ўрнак сифатида бизга кўрсатилди. Тошкентдан келган комиссия Намангандаги экспремент ўзини оқлагани ва бутун республика бўйлаб посбонларга будка қуриб бериш бошланганини тушунтирди. Аммо посбонлар будкаси учун бюджетда пул йўқ экан. Шу боис маҳалла фаолларига пул йиғиш вазифаси топширилди", дейди Озодлик манбаси.\nМаҳаллада яшасанг посбонга шароит ярат!\nХоразм вилоят ҳокимиятидаги Озодлик манбаси посбонлар кулбаларига шаҳар ва туман архитектураси ер ажратиб берганлигини айтди.\n"Мажлисда архитектор ва кадастр идоралари муҳандисларига топшириқ берилди. Будкалар маҳалла ер планига киритиладиган бўлди. Будка ясаш учун зарур аквани етказиб берадиган фирма ҳам аниқланди. Энг муҳими - будка Наманганда қурилган намунавий будка ўлчамида қурилиши шарт. Ҳар ким ўзича ижод қилмаслиги ҳам уқтирилди. Будкага электр ўтказиб бериш вазифаси электр идорасига топширилди. Будка қуриш харажатлари ва унга ўтказиладиган электрга ҳақ тўлаш учун ҳомийлик маблағлари тўплаш маҳалла оқсақолларига топширилди," дейди Хоразм вилоят ҳокимиятидаги Озодлик манбаси.\nУ посбонларга шарт-шароит яратиб беришда ҳомийлар кўмагидан фойдаланиш қонунда мавжудлини таъкидлади.\n"Вазирлар Маҳкамасининг “Маҳалла посбони” жамоатчилик тузилмаси фаолиятини такомиллаштириш тўғрисида”ги №47 сонли қарорининг 32-бандида ҳомийларни жалб қилган ҳолда, посбонлар учун шароит яратиб, уларни моддий-маънавий рағбатлантириб боришлари мумкин¸ дейилган. Айни пайтда Хоразм вилояти туман шаҳарларида посбонлар учун “намунали кулба” қуриб бериш ишлари бошлаб юборилган", деди Хоразм вилоятидаги Озодлик манбаси.\nУнинг айтишича, ҳар бир маҳалла турғунидан 10 минг сўмдан йиғилмоқда.\n"10 минг сўм бу минимум. Баъзи бой оилалардан 20 мингдан ҳам олишди. Будка қуриш бўйича ишлар жадал бораяпти. Масалан, биз яшаётган маҳалла будкасининг фунадементи тайëр бўлди", деди суҳбатдош.\nАммо Озодлик билан суҳбатлашган бошқа бир манбанинг аҳоли “ҳомийликка мажбурланаëтганидан” норози эканини айтади.\n"Пул йиғиш кўпайиб кетди. Мактабга пул¸ ободончилик учун пул. Наврўз ë бошқа байрамлар учун пул. Энди посбонни будкаси ҳам бизнинг зиммамизга тушди", деди у.\nЎтган йили Озодлик Тошкент вилояти мактабларида ҳар бир ўқувчидан пахта учун 12 минг сўмдан пул йиғилгани ҳақида ëзган эди.\nОта-оналарнинг Озодликка айтишича, мактабда ва маҳаллада турли баҳоналар билан пул йиғиш кенг тарқалган.


Хотин-қизлар қўмитаси кафил бўлган қиз такроран ўғирликка қўл урди » Sangzor.uz - Инновацион ахборот портали\nSangzor.uz » Суд-ҳуқуқ » Хотин-қизлар қўмитаси кафил бўлган қиз такроран ўғирликка қўл урди\nМуаллиф Admin Сана 13-09-2019, 10:47 Фикрлар "0" Кўрилди: 243\nХовос тумани Хотин-қизлар қўмитасининг кафиллиги асосида 21 ёшли, турмушга чиқмаган (барча исм фамилиялар ўзгартирилган) Ш. Хамидовага содир этган ўғирлик жинояти учун суд томонидан 2019 йил 22 майда енгиллик берилган эди.\nШ. Хамидова ушбу ҳолатдан ўзига тегишли хулоса чиқармай, хотин-қизлар қўмитасининг ишончини оқламасдан, бир ой вақт ўтиб, яъни 2019 йил 27 июнь куни соат 20:45 атрофида яна ўғрилик жиноятини содир этди. У Ховос тумани, Фарҳод маҳалласи, Адолат кўчасида яшовчи Р. Эcанованинг уйига ғайриқонуний кириб, шкафда турган бир дона 70.000 сўмлик кумуш узуги ва уч дона 900.000 сўмлик тилла узукларини, жами 970.000 сўмлик моддий бойликларни яширин равишда талон-торож қилган.\nЖиноят ишлари бўйича Ховос туман судининг 2019 йил 6 августдаги ҳукмига кўра, Ўзбекистон Республикаси ЖКнинг 169-моддаси 3-қисми «а» банди билан ЖКнинг 57, 60-моддаларига асосан Ш. Хамидовага 2 йил 6 ой муддатга озодликни чеклаш жазоси тайинланди. Бу ҳақда жиноят ишлари бўйича Ховос туман судининг судьяси Б. Мамадаминов хабар бериб ўтди.\nКатегория Суд-ҳуқуқ Кўрилди 243


Ўзбекистонда транспорт ва логистикани ривожлантириш муаммолари ўрганилади\nЎзбекистонда транспорт ва логистикани ривожлантириш муаммолари...\n15.04.2019 09:58 0 1329\nУстав билан марказ фаолиятнинг асосий функциялари, ҳуқуқ ва мажбуриятлари белгилаб берилди.\nҲукумат қарори (305-сон, 12.04.2019 й.) билан Ўзбекистон Республикаси Транспорт вазирлиги ҳузуридаги Транспорт ва логистикани ривожлантириш муаммоларини ўрганиш марказининг устави тасдиқланди. Бу ҳаида «Ҳуқуқий ахборот» канали маълум қилди.\nҲужжатга мувофиқ, Марказ фаолиятининг асосий мақсади транспорт ва логистикани ривожлантириш соҳасида муаммоларни тизимли асосда ўрганиш ҳисобланади.\nМарказ транспорт ва йўл хўжалиги соҳасида хавфсизликни ошириш бўйича инновацион технологиялар ва интеллектуал транспорт тизимларини жорий этади.\nМарказга транспорт вазири томонидан лавозимга тайинланадиган ва озод этиладиган директор бошчилик қилади.\nлогистика транспорт Транспорт вазирлиги\nИқтисодиёт 19/07, 09:20\nЎзбекистондан Афғонистонга йўловчи самолёт қатнови йўлга қўйилиши мумкин\nЖамият 28/06, 22:54\nТошкент кўчаларидан бирида транспорт воситалари ҳаракати бир суткага чекланади\nЖамият 09/03, 19:33\nТранспорт вазирлиги ҳузуридаги инспекцияга бошлиқ тайинланди


Тошкентда Президент соврини учун халқаро шахмат турнири ўтказилади - Darakchi\nСПОРТ 06.11.2021, 22:06\nТеглар: Тошкент, Халқаро шахмат турнири\nЎзбекистон Республикаси Президентининг 2021-йил 14-январдаги “Шахматни янада ривожлантириш ва оммавийлаштириш ҳамда шахматчиларни тайёрлаш тизимини такомиллаштириш чора-тадбирлари тўғрисида”ги қарорида 2021-йилдан бошлаб ҳар йили анъанавий тарзда Тошкент шаҳрида Ўзбекистон Республикаси Президенти соврини учун халқаро шахмат турнирини ўтказиш белгиланган.\nҚарор ижросини таъминлаш мақсадида Тошкент шаҳрида 2021-йил 10-ноябрдан 19-ноябрга қадар “Президент кубоги” халқаро шахмат турнири ўтказилади. Унда дунёнинг 10дан ортиқ мамлакатидан малакали гроссмейстрлар иштирок этиши кутилмоқда. Мусобақа регламентига кўра, 11-ноябр куни блис турнир ўтказилса, 13, 14 ва 16-ноябр кунлари иштирокчилар иккитадан турда ғолиблик учун ўзаро дона суришлари белгиланган.\n“Президент кубоги” халқаро шахмат турнирида 2021-йил 1-октябр ҳолатига кўра, ФИДЕ рейтинги (стандарт) 1 800 балл ва ундан юқори бўлган эркаклар ҳамда ФИДЕ рейтинги 1 600 ва ундан юқори бўлган аёллар иштирок этиши мумкин.\n7) Гаеммагами Эҳсжн (Эрон)


Компаниямиз мутасадди ходимлари тегишли назорат органлари билан ҳамкорликда вазиятни ўрганиб, уни бартараф этиш юзасидан барча чораларни амалга оширди ва оширишда давом этмоқда.\nТошкент шаҳри ва жойларда сайёр гуруҳлар тузилиб, улар кечаю-кундуз назорат ва таҳлил ишлари олиб борилмоқда. Таҳлилларимизга ва жойларда ўтказилган текширувлар натижаларига кўра бундай ҳолатга айрим шов-шув ишқибозлариларининг “Ёнилғи ишлаб чиқариш камайиб кетганлиги сабабли, автобензин тақчиллиги юзага келиб, унинг нархи ошиб кетар экан” – деган уйдирмаларига ишонган баъзи ҳамюртларимизнинг автобензинни мумкин қадар кўпроқ захира қилиб олишга ҳаракат қилаётганлиги ва мазкур вазиятдан фойдаланиш илинжида бўлган нопок кимсаларнинг чайқовчилик йўлига ўтаётганлиги ҳам сабаб бўлмоқда.\nХабарингиз бор, ҳурматли Президентимиз Туркманистон Республикаси, Россия Федерацияси ва Қозоғистон Республикасига расмий ташрифлари чоғида республикамизга нефт хом ашёси етказиб бериш масаласини кўтариб, истиқболли битимлар тузилишига эришдилар. Шулардан биттаси Жиззах вилоятида нефтни қайта ишлаш мажмуасини барпо этиш инвестиция дасдурининг тасдиқланиши бўлиб, Президентимиз Жиззах вилоятига ташрифлари чоғида мазкур комплекснинг таъмал тошини қўйдилар. Йиллик қуввати 5 млн. тонна нефт хом ашёсини қайта ишлашга мўлжалланган мазкур мажмуанинг фойдаланишга топширилиши 2020 йил IV чорагига белгиланган, хом ашё Россия ва Қозоғистондан Омск – Павлодар - Чимкент нефт қувури орқали келади. Мажмуа ишга туширилиши билан республикамизда ёнилғи таъминотида ҳеч қандай муаммо бўлмайди.\nКези келганда автобензин нархининг Вазирлар Маҳкамасининг 2016 йил 22 октябрдаги 360-сонли қарори билан Республика бўйича бир хил этиб белгиланганлигини ва бу нархнинг яқин келажакда ўзгармаслигини маълум қиламиз.\nАи-80-русумли автобензиннинг бир литри – 2800 сўм;\nАи-91-русумли автобензиннинг бир литри – 3 000 сўм;\nАи-95-русумли автобензиннинг бир литри – 3 300 сўм;\nбунда транспорт воситалари учун автобензин истеъмоли учун солиғ ҳам назарда тутилган.\nЮзага келган мазкур ҳолатни зудлик билан ҳал этиш, камчиликларни бартараф этиш, аҳолини автобензинга бўлган эҳтиёжини тўлиқ қондириш юзасидан барча чора-тадбирлар амалга оширилиб, вазият ижобий томонга ўзгаришга бошлади.\nШуларни эътиборга олиб, қадрли ҳамюртлар, Сизлардан хавотирга берилмасликни ва ёнилғи нархининг ошиши ёки бошқа шов-шувларга ишонмасликни, шунингдек автомобилингизга ёнилғи қуйиш жараёнида ён-атрофингиздаги истеъмолчиларнинг, шунингдек ёнилғи қуювчиларнинг нопок ҳаракатларини ҳамда ташмачилик ва чайқовчилик илинжида амалга оширилаётган хатти-ҳаракатларни сезгудек бўлсангиз, назорат органларига, “Ўздавнефтгазинспекция”нинг, бизнинг ва жойлардаги нефт базаларнинг (барча АЁҚШларда ёзиб қўйилган) ишонч телефонларига маълум қилишингизни сўраймиз.\nБу билан Сиз ўз фуқаролик бурчингизни бажарган ва вазиятни ўнглаш ишига катта ҳисса қўшган бўласиз.\nСизларни яна бир бор ёнилғи таъминотида узилиш бўлмаслигига, автобензин нархининг ошмаслигига ишонтириб, турли шов-шувларга ишонмасликни ва огоҳ бўлишни сўраймиз!\n“Ўзнефтмаҳсулот” АК раҳбарияти.


Вилоят ички ишлар бошқармасида соҳада фаолият кўрсатаётган хотин-қизлар иштирокида психологик тренинг уюштирилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Вилоят ички ишлар бошқармасида соҳада фаолият кўрсатаётган хотин-қизлар иштирокида психологик тренинг уюштирилди\nВилоят ички ишлар бошқармасида соҳада фаолият кўрсатаётган хотин-қизлар иштирокида психологик тренинг уюштирилди\nПсихологик тренинг вилоят ички ишлар бошқармаси, ҳамда соҳавий хизматларда, хусусан, жиноят қидирув, йўл ҳаракати хавфсизлиги, патруль-пост хизмати ва жамоат тартибини сақлаш, ҳуқуқбузарликлар профилактикаси, тергов тизимида фаолият кўрсатаётган шаҳодатланган ходимлар иштирокида уюштирилди.\nТренинг аввалида шахснинг психологик хусусиятларини ўрганишга қаратилган сўровнома ўтказилди. Шундан сўнг руҳшунослар томонидан жамоа бўлиб ишлаш, руҳиятни софлигига эришиш ҳамда иродани чиниқтириш мавзуларида маърузалар ўқилди.\nМаълумот ўрнида айтиш керакки, вилоят ички ишлар бошқармасида бу каби психологик тренинглар мунтазам уюштирилаётир. Соҳа вакилларига фуқаролар билан самимий муносабатга киришиш, илмий ва руҳий салоҳиятни юксалтириш, инсоннинг жамиятда ўз ўрнини топиши, ҳаёт мақсадларини тўғри белгилаш ва ана шу мақсадларни амалга ошириш ҳамда фарзанд тарбиясига оид тушунчалар бериб борилмоқда.\nСамарали мулоқот технологияларидан кенг фойдаланилиши тадбирнинг қизиқарли бўлишини таъминлаётир. Тез-тез ўтказиладиган сўровномалар эса ходимларнинг руҳияти ҳақида аниқ маълумот олиш, шу асосда уларнинг хизмат вазифаларини белгилаш, лавозимга тайинлаш, уларнинг ички салоҳиятларини юзага чиқариш, жамоаларда жипсликни таъминлаш учун омил бўлади.\nМаълумот ўрнида айтиш керакки, сўнгги йилларда ички ишлар органларида психолог ходимлар сони ортиб бораяпти. Мазкур соҳа имкониятларига таянилаётгани тизим таркибидаги жамоаларда ижобий муҳит ҳукмрон бўлиши ҳамда хизмат самарадорлигини таъминлашга хизмат қилиши тайин.


16:55 / 14.11.2016 | Sardor Niyazov | 1353\nАссалому алайкум! Зумар сурасининг учинчи оятининг тафсири тушинтириб бера оласизларми? Олдиндан раҳмат.\nأَلَا لِلَّهِ الدِّينُ الْخَالِصُ وَالَّذِينَ اتَّخَذُوا مِن دُونِهِ أَوْلِيَاء مَا نَعْبُدُهُمْ إِلَّا لِيُقَرِّبُونَا إِلَى اللَّهِ زُلْفَى إِنَّ اللَّهَ يَحْكُمُ بَيْنَهُمْ فِي مَا هُمْ فِيهِ يَخْتَلِفُونَ إِنَّ اللَّهَ لَا يَهْدِي مَنْ هُوَ كَاذِبٌ كَفَّارٌ۝\n3. Огоҳ бўлингким, холис дин Аллоҳникидир. Ундан ўзга валий тутганлар: «Уларга фақат бизларни Аллоҳга жуда ҳам яқин қилишлари учунгина ибодат қилурмиз», (дерлар). Албатта, Аллоҳ улар орасида ихтилоф этаётган нарсалари бўйича ҳукм қилур. Албатта, Аллоҳ ёлғончи ва кофир кимсаларни ҳидоят қилмас.\nЭй одамлар, огоҳ бўлинглар! Эсингиздан чиқмасин. Турли нарсаларга чалғиб қолманглар.\n«Огоҳ бўлингким, холис дин Аллоҳникидир».\nДунёда ихлос қилиш лозим бўлган дин Аллоҳнинг динидир.\nДунёда ихлос қилиш лозим бўлган шариат Аллоҳнинг шариатидир. Холис дин тавҳид динидир. Аллоҳнинг дини Исломдир. Аллоҳнинг Ўзига бўйсуниб, ибодат қилмаганлар турли йўлларда адашиб юрадилар ва Макка мушрикларига ўхшаб, ўзларининг гумроҳликларига турли баҳоналар тўқиб оладилар.\n«Ундан ўзга валий тутганлар: «Уларга фақат бизларни Аллоҳга жуда ҳам яқин қилишлари учунгина ибодат қилурмиз», (дерлар)».\nМушриклар Аллоҳ таолонинг яратувчи Зот эканини, У Зот осмонлару ерни яратганини тан олардилар. Аммо ўша Холиқнинг тавҳидини, якка Ўзигина ибодатга сазовор эканини тан олмас эдилар. Ибодатда Унга турли бут ва санамларни шерик қилар эдилар. Улар ўзларича афсона тўқиб, «Фаришталар Аллоҳнинг қизлари», деб сафсата сотишарди. Фаришталарга турли ҳайкаллар ясаб, ўшаларга сиғинишарди. Кейин эса ўзларича, «Биз малоикаларга ибодат қилиш зарурлигидан эмас, улар бизни шафоат этиб, Аллоҳга жуда ҳам яқинлаштиришлари учун сиғинамиз», дейишарди. Бу ишлари эса ботил иш эди. Аллоҳнинг тавҳидига хилоф эди. Куфр ва ширк эди.\n«Албатта, Аллоҳ улар орасида ихтилоф этаётган нарсалари бўйича ҳукм қилур».\nБу ҳол қиёмат куни бўлади. Бандалар ўзларича тавҳид ва бошқа ишларда ихтилоф қилиб, тортишган масалалари бўйича Аллоҳ таоло қиёмат куни Ўз ҳукмини чиқаради. Аммо ҳозирдан адолат ўлчовини эълон этиб қўяди. Мисол учун, тавҳид масаласида қуйидаги қоида бор:\n«Албатта, Аллоҳ ёлғончи ва кофир кимсаларни ҳидоят қилмас».\nЁлғончи ҳаммага ёлғон гапиради. Аллоҳнинг шериги бор, дейди. Фалончини рози қилсанг, Аллоҳ рози бўлади, у Аллоҳ ҳузурида сенга шафоат беради, дейди. Тавҳидга шак келтириб, Аллоҳга ширк келтиришга чақиради. Кофирлар эса Аллоҳга куфр келтирадилар.\nАлбатта, Аллоҳ таоло ёлғончи кимсани ҳидоят қилмайди. Аллоҳнинг ҳидояти улкан неъматдир. Аллоҳ таолонинг бандасига берадиган мукофотидир. Бу мукофотни олиш учун шунга лойиқ бўлиш керак. Уни олишга рағбати борлигини билдириш керак. Яъни банданинг ўзи ҳидоятга эришиш учун интилиши лозим. Аллоҳ таоло унинг ҳаракатини тақдирлаб Ўз фазли, карами ила ҳидоят ато этади. Аммо Аллоҳ таоло ҳақида ёлғон гапирган, яратган Холиқ шаънига номаъқул сўз айтиб турган ёлғончи қандай қилиб бу улуғ мукофотга сазовор бўлсин? Ўзининг Роббини, Унинг ягоналигини рад этиб, фақат Унга сиғиниш лозимлигини инкор қилиб турган кофир бу олиймақом мукофотга қандай сазовор бўлсин?! (“Тафсири Ҳилол” китобидан). Валлоҳу аълам!\nҚуръонга қараб ўтирса савоб бўладими?\nҚуръон оятларини назмий тарзда таржима қилиш\n"Вал аср" сураси ҳақида


Аноним қўнғироқ орқали Бишкекдаги суд биносига бомба ўрнатилгани ҳақида хабар қилинди\n12:46 / 21.07.2016\nБишкек шаҳри полициясига Қирғизистон Олий суди биносига ўрнатилган портловчи қурилма ҳақида аноним қўнғироқ орқали хабар берилди. Шундан сўнг суд ўз ишини вақтинча тўхтатди. Бу ҳақда Sputnik Киргизия хабар бермоқда.\n«Бу маълумотни текшириш учун Бишкек ИИБ ва Первомайск тумани ИИБ тергов-оператив гуруҳлари воқеа жойига йўналтирилди ва улар бинони кўздан кечириш ишларини бошлаб юборди. Тегишли текширув ишларини олиб бориш учун мамлакат Қуролли кучлари бош штабининг сапёр ва муҳандислари чақирилди», – деган Бишкек шаҳар Ички ишлар бошқармаси матбуот котиби Олжобай Казабаев.\nМилиция суд биносига ўрнатилган бомба ҳақида аноним хабар берган кишининг мобил телефон рақамини аниқлашга муваффақ бўлган.\nСуд биноси атрофи ҳозирда ўраб олинган.


Олимлар охири ўлим билан тугайдиган янги касалликни аниқлади\n01.11.2020 | 21:11\nОлимлар томонидан эркакларда охири ўлимга олиб келадиган янги касаллик аниқлангани эълон қилинди. Тегишли тадқиқот натижалари The New England Journal of Medicine’да чоп этилган.\nVEXAS мутахассислари томонидан янги синдром кашф этилди. Олимлар касаллик 40 фоиз ҳолларда беморларнинг ўлимига олиб келиши мумкинлигини таъкидлаган. Беморлар ўпканинг яллиғланишидан азият чекади, улар иситма, фаол тромб шаклланиши, шунингдек, қон қуюқлашишини бошидан кечиради.\nМутахассислар ушбу касалликни Х хромосомасида жойлашган UBA1 генидаги соматик мутациялар билан боғлаган. Тадқиқот доирасида мутациялар 25 кишида, тугаллангандан кейин эса яна 25 кишида аниқланган. Олимларнинг фикрига кўра, беморларнинг сони бундан анча кўп бўлиши мумкин.\nШунингдек, тадқиқодчиларнинг фикрига кўра, ушбу касаллик катталардаги илгари боғлиқлиги йўқ деб ҳисобланган яллиғланиш синдромларининг қайтадан пайдо бўлишини англатади.\nАввалроқ олимлар кўзойнак таққан одамларга COVID-19 юқиш эҳтимоли беш баравар камлигини аниқлаганди. Лондон университети коллежи ва Қироллик миллий қўмитаси олимлари томонидан коронавируснинг яна бир янги аломати аниқланганди.


Чили термаси устози: Биз ўйин услубимизни ўзгартирмаймиз\n3 июль, 2017, 10:50\n2017 йилги Конфедерациялар Кубоги ҳам ўз ниҳоясига етди. Амалдаги жаҳон чемпиони бўлган Германия термаси финалида Чилини минимал ҳисобда мағлуб этди ва ўз тарихида илк бор Конфедерациялар Кубогида ғолиб чиқди.\nЎйиндан сўнг Чили терма жамоаси бош мураббийи Хуан Антонио Торроха Пицци ўз фикрларини билдириб ўтди.\n“Биз ўзимизнинг энг яхши ўйинимизни намойиш этдик. Спортчи сифатида бундан қониқиш ҳосил қилишим мумкин. Яхши услубдаги яхши ўйин кўрсатдик. Ха, биз хал қилувчи баҳсда мағлуб бўлдик. Бироқ жаҳоннинг энг яхши жамоаси билан тенг ўйин намойиш этдик деб ўйлайман. Билишимча, келажакдаги ўз услубимизни ўзгартирмаймиз. Ҳужум қилишда, прессинг қилишда ва тезкор ўйнашда давом этамиз.\nЎтказиб юборилган гол барчасини ўзгартириб юборди. Шундан сўнг, рақибда ўзига ишонч хамда куч пайдо бўлди. Бизнинг энг катта муоаммомиз гол ура олмаганимиз бўлди. Ким гол урмаса, ғалаба қозона олмайди. Биз эса айнан вазиятлардан унумли фойдаланиш борасида ишлашимиз лозим”, – деб айтиб ўтди испаниялик мутахассис.


ЎзА - Бугунги кунда 2 миллионга яқин Ўзбекистон фуқаролари меҳнат мигрантлари сифатида рўйхатдан ўтган\nБугунги кунда 2 миллионга яқин Ўзбекистон фуқаролари меҳнат мигрантлари сифатида рўйхатдан ўтган\n12.06.2018 19:22 Чоп этиш версияси\nЎзбекистон Хотин-қизлар қўмитаси фаолиятида миграция оқибатида ҳимояга муҳтож бўлган болаларни ҳимоя қилишнинг янги механизмлари шакллантирилмоқда.\nБугунги кунда 2 миллионга яқин Ўзбекистон фуқаролари (32 миллион аҳолидан) Россия, Қозоғистон ва Жанубий Корея давлатларида меҳнат мигрантлари сифатида рўйхатдан ўтган. Натижада болаларни институтционал муассасаларида (интернатларда) узоқ вақтга ташлаб кетиш ҳолатлар кўпайиб бормоқда.\nҲозирда меҳнат миграциясининг оила ва болаларга таъсирини ўрганиб чиққан расмий тадқиқотлар мавжуд эмас. Шунингдек, болалар ҳимоясига ва миграцияни салбий оқибатларини бартараф этишга қаратилган таклифлар ҳам мавжуд эмас.\nЮқоридаги ижтимоий вазиятдан келиб чиқиб Ўзбекистон Хотин-қизлар қўмитаси ЮНИСЕФ халқаро болалар жамғармаси билан ҳамкорликда “миграция оқибатида ҳимояга муҳтож бўлган болаларни ҳимоя қилиш” мавзусидаги халқаро лойиҳага қўл урди.\n2018 йил 11 июнь куни мазкур масалалар бўйича эскпертларнинг дастлабки учрашуви бўлиб ўтди. Учрашувда Ўзбекистон Хотин-қизлар қўмитаси, “ЮНИСЕФ” жамғармаси, Ташқи ишлар, Халқ таълими вазирликлари, “Оила” илмий-амалий маркази, Республика болалар ижтимоий мослашув маркази вакилларидан иборат эксперт гуруҳи иш бошлади.\nЛойиҳа давомида мигрант оилаларнинг фарзандларини ижтимоий-иқтисодий ҳимоя қилиш, уларнинг ҳар томонлама камол топиши асосий мақсад этиб белгиланди.


Ўзбекистонда коронавирус: 15 октябрь асосий хабарлари\n10:28 23 Октябр 2020\n18:19 15.10.2020 Ҳавола олиш\nСутка давомида 223 кишида коронавирус аниқланди, Ўзбекистонда коронавирус инфекцияси қайд этилганлар сони 62 278 нафарни ташкил қилмоқда.\nТОШКЕНТ, 15 окт — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nБир сутка давомида 223 кишида коронавирус аниқланди, Ўзбекистонда коронавирус инфекцияси қайд этилганлар сони 61 319 нафарни ташкил қилмоқда.\nЯнги касалланиш ҳолатлари - 95 нафари Тошкент шаҳрида, 8 нафари Тошкент вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 196 нафар бемор тузалди. Республика бўйлаб жами соғайганлар сони 59 291 нафарга етди. Соғайиш кўрсаткичи 95 фоиз.\nАйни пайтда 2 469 нафар беморга белгиланган стандартлар бўйича даво чоралари кўрилмоқда.\nЎзбекистонда жами 518 киши пандемия қурбони бўлди.\nБирлашган Араб Амирликлари Ўзбекистонга COVID-19’га қарши курашиш мақсадида 7 тонна инсонпарварлик ёрдамини юборди. Республикага сунъий нафас олдириш жиҳозлари, кислород концентраторлари, ПЗР-лабораториялари ва экспресс тест-тизимлар ҳамда ёрдамчи тиббий асбоб-ускуналар етказилди.\nЯнги назорат тизими\nФарғона вилоятида 17 октябрдан замонавий инновацион технологиялардан фойдаланган ҳолда ниқоб тақмаган қоидабузарлар аниқланади. Жамоат жойларида карантин қоидаларига амал қилмай, ниқобсиз ҳаракатланган фуқароларни видео, фотофиксация воситалари орқали аниқлаш амалиёти йўлга қўйилмоқда.\nБоғчаларга электрон навбатлар 15 октябрдан йўлга қўйилди.\nОна-оналар фарзандларининг мактабгача таълим муассасасига қабул қилиниши учун навбатга туришлари ва йўлланма олишлари мумкин бўлади.\nДунё бўйлаб инфекцияни юқтириб олган кишиларнинг сони 38,7 миллиондан ошди, 1 миллион 96 мингдан ортиқ киши вафот этди, 29,1 миллион киши тузалди. Энг кўп ҳолатлар АҚШда (8,2 млн), Ҳиндистонда (7,3 млн), Бразилияда (5,1 млн).\n09:30 Контракт пулини 4га бўлиб тўлаш мумкин - вазирлик


Президент — ОАВ, Наманган вилояти ҳокими ва муаммолари тўғрисида – Газета.uz\n19 феврал 2021, 11:51 Сиёсат\nЎзбекистон журналистлари илк бор Ўзбекистон президенти Шавкат Мирзиёевга савол бериш имкониятига эга бўлди. Бу давлат раҳбарининг 18 февраль куни Наманган вилоятига сафари доирасида содир бўлди, дея хабар қилди «Газета.uz» мухбири.\nПрезидент ОАВни тўртинчи эмас, балки биринчи ҳокимият деб ҳисоблашини маълум қилди.\n«Авваллари сизларга бош вазирмас, ўринбосарлари ҳам эмас, қабулхонасидагилар ҳам салом беришга салгина оғринарди, саломлашгиси келмасди. Ҳозир замонамизнинг зайли билан, жамиятимиздаги ўзгаришлар билан, халқимизнинг талаби билан, халқимиз онгининг ўсиб бориши нуқтаи назаридан, халқимиз эмин-эркин яшаши нуқтаи назаридан сизлар ҳам ўсаяпсизлар, шу билан бирга, сизлар давлат идоралари раҳбарларини ўстираяпсизлар», — деди давлат раҳбари.\nШавкат Мирзиёев журналистлардан нима гаплар уларни қийнаётганини сўради. «Микрофон кўтарган аёл» блоги муаллифи Азиза Қурбонова давлат раҳбаридан президентдан қандай режалар билан келганини сўради.\n«Бу ҳаётий савол. Ўтган йили июнь ойида келиб-кетганимизан кейин, албатта, Наманганда жуда катта дастурлар қабул қилганмиз. Биринчи навбатда ушбу дастурларнинг ҳаётга қандай татбиқ этилганини, қайси соҳа, қайси тармоқ раҳбари ушбу қабул қилинган қарорлар бўйича қандай натижаларга эришди? Одамлар розими ёки норозими?» — деб сўради давлат раҳбари.\nПрезидент Фарғона вилоятига ташрифи вақтида Наманган вилоятини бошқарган Ҳайрулла Бозоров Фарғона вилоятига ҳоким этиб тайинланганини эслаб ўтди.\n«Албатта, иккинчи савол турибди: Наманган нима бўлади? Наманган халқи ҳам кутиб ўтирибди бизга ҳам ҳоким керак, бизга ҳам раҳбар тайинланг, дейишади. Шунинг учун энг катта мақсад сессия ўтказиш. Беш ой синаган раҳбарни одамлар билан мулоқот қилиш, одамлар таниб, мавжуд муаммоларни аниқ, равшан билган одамни Наманганга ҳоким қилишимиз керак. Мақсадим, эртага халқ депутатлари билан (сессия ўтказиш)… Мана, менга партия фракциялари йиғилишлари натижаларини айтишди. Уларнинг таклифларини айтишди. Албатта, уларнинг барчасини мен кўриб чиқаман. Аввалги анъаналардан келиб чиқиб, бутун туманларнинг депутатлари, фаоллари… Бутун Наманган эли эртага президент кимни тавсия қилишини билиши керак. У одам ким? Наманганнинг сувини, Наманганнинг чанг кўчаларини, иссиқлик берилмаган уйларини биладими-йўқми, деган савол мени қийнайди. Энг катта мақсадим мана шу масалаларни жой-жойига қўйиб, ҳоким сайлаш», — деди Шавкат Мирзиёев.\nПрезидент Наманган вилояти ҳокими в. б. бўлиб ишлаётган Шавкатжон Абдураззоқов синовдан ўтган инсон эканлигини таъкидлар экан, унинг туманда, шаҳарда, Давлат экология қўмитаси раиси сифатида ишлаганини эслаб ўтди.\nУнинг сўзларига кўра, вилоятдаги 775 та маҳалланинг (2,828 миллион киши яшайди) 141 тасининг аҳволи «қониқарсиз». Президент ушбу кўрсаткич янада танқидийроқ ёндошилса, 50 фоизни ташкил этиши мумкинлигини таъкидлади.\nШавкат Мирзиёев Наманган шаҳридаги муаммоларни санар экан, имкониятлар чеклангани боис улар ўз вақтида ҳал қилинмаганини қайд этди.\n«Наманганда 50 фоиз ички йўллар сифатсиз. Туманлар ичида кўп жойларда асфальт йўлларимиз йўқ. Ана шу йўлларни жой-жойига қўймасак, одамларни рози қилмаган бўламиз. Иккинчидан, мана бизда йигирма йилда биринчи марта 2 ярим ой қиш оғир бўлди. Шу қиш Наманган шаҳрига нима сабоқ берди? 50 йил олдин қилинган инфратузилмамиз, иссиқ сув, совуқ сув инфратузилмалари мутлақо ишдан чиққанлигини кўрсатди», — деди давлат раҳбари.\nПрезидент СССР вақтлари қурилган катта-катта қозонлар сифати бўйича ҳам, ҳозирги талаб бўйича ҳам на халқни, на давлатни мутлақо қониқтирмаслигини айтиб ўтди. Шундан келиб чиққан ҳолда Наманган шаҳрида иккита янги, замонавий қозонхона қуриб, кейинги қишгача фойдаланишга топширилишини маълум қилди.\nНаманган вилоятида қиймати 23,7 триллион сўмлик (қарийб 2,2 миллиард доллар) 1700 та лойиҳани амалга ошириш режалаштирилган. Бундан ташқари, қиймати 430 миллион долларлик мега-лойиҳалар ишлаб чиқилмоқда.\nШунингдек, Шавкат Мирзиёев ичимлик суви таъминоти ва йўл инфратузилмаси муаммоларини ҳал қилишга маблағ йўналтирилишини айтди. Ушбу масалаларни ҳал этишда маҳаллий Кенгашлар депутатлари фаол иштирок этиши керак, уларнинг ушбу соҳалардаги ваколатлари кенгайтирилади.\nШавкат Мирзиёев биринчи даражали «Зарринтож» ордени билан мукофотланди — видео


20 октябр 2020, Тошкент вақти: 10:27\nНавоийдаги мардикор бозори\nСамарқанд вилоятининг Пахтачи туманидаги Гулшан маҳалласида яшаган 24 яшар Жаҳонгир Облоқулов 3 июнь куни иш излаб кетяпман деб уйдан чиққан ва молхонага кириб ўзини осган.\nВоқеа гувоҳларининг айтишларича, орадан уч кун ўтиб, қўланса ҳид чиққандан кейин, унинг яқинлари молхонага кириб, уни осилган ҳолда кўришган.\nСуд-тиббиёт экспертизаси Жаҳонгирни ўзини уч кун олдин осганлигини тасдиқлаган. Бу иш юзасидан туман прокуратураси суриштирув олиб бормоқда.\nМарҳум қўшниларидан бирининг Озодликка айтишича, Пахтачи туманидаги Дўстобод қишлоқ фуқаролар йиғинига қарашли Гулшан маҳалласида яшаган Жаҳонгир Облоқулов ишсиз бўлиб, рўзғорини мардикорчилик билан тебратган:\n“Онасининг айтишича, Жаҳонгир шанба куни ишга кетяпман деб уйдан чиқиб кетган. Лекин у уйдагиларнинг кўзини шамғалат қилиб, молхонага кириб кетган экан. Икки кеча уйга келмаган, онаси ва ҳомиладор хотини хавотир бўлган. Учинчи кун молхона томондан сассиқ ҳид кела бошлаган ва кириб кўришса у осилиб турган экан”, деди гулшанликлардан бири.\nИсми сир қолишини сўраган Гулшан маҳалла фаолларидан бирининг тахмин қилишича, Жаҳонгир иқтисодий қийинчиликларга дош беролмай, ўзини осган бўлиши мумкин:\n“Бу йигитни яхши биламан. Камбағал оиладан, отаси йўқ, хотини ҳомиладор ва касал бўлган. Хотинини даволатиш учун пул тополмаган. Мардикорликдан топгани эса рўзғордан ортмаган. Бизда ишсизлик даражаси жуда юқори. Имкони борлар Россияга кетган, имкони йўқлари Навоийдаги мардикор бозорига боради. Бирор иш чиқса яхши. чиқмаса, уйга яан қуппа-қуруқ қайтиб келади”, дейди маҳалла фаоли.\nПахтачи тумани ҳокимлигининг исми сир қолишини сўраган мулозими шундай воқеа бўлганини тасдиқлади:\n“Милициядан олган маълумотимга кўра, унинг ёнидан хат-пат чиқмаган. Ҳеч кимга ҳам ўз жонига қасд қилиши мумкинлиги тўғрисида ҳам гапирмаган. Суд-тиббий экспертизаси уни қарийб уч кун осилган ҳолда турганлигини аниқлаган. Айни пайтда бу иш юзасидан туман прокуратураси суриштирув олиб бормоқда”, деди мулозим.\nЎзбекистонда турмуш қийинчиликларига дош беролмай ёки катта миқдорда қарздор бўлиб қолган шахсларнинг ўз жонига қасд қилиш ҳолатлари учраб туради.\nПрезидент Шавкат Мирзиёев 9 ноябрь куни Самарқанд вилоят Халқ депутатлари кенгашида қилган чиқишида¸ вилоятдаги долзарб муаммолар қаторида аëллар ўртасида ўз жонига қасд қилиш даражасининг юқорилигича қолаëтганини тилга олган эди.


Поп ва Чуст туманларида 1500 хонадонга шартнома асосида қўй ва эчки тарқатилади — Sof.uz\nЖАҲОН 19,854,541 12,755,903 730,523\nПоп ва Чуст туманларида 1500 хонадонга шартнома асосида қўй ва эчки тарқатилади\n26.06 18:28 155 Ўзбекистон\nАввал хабар қилганимиздек, Шавкат Мирзиёев Учқўрғон тумани Норин дарёси бўйида жойлашган ноёб балиқ турларини ишлаб чиқариш корхонаси - “DB Group Eco” фаолияти билан танишди.\nКорхонанинг йиллик ишлаб чиқариш қуввати 1500 тонна балиқ маҳсулотини ташкил қилади. Бу ерда Европа тажрибасига асосланган ҳолда балиқнинг ноёб турлари, форел ва лосось балиқларини интенсив усулда етиштириш йўлга қўйилган. Балиқ увилдириқлари ва озуқаси Дания ва Германиядан келтирилади.\nШу ернинг ўзида давлат раҳбари вилоятда қишлоқ хўжалигининг турли тармоқлари, хусусан, балиқчилик, чорвачилик, паррандачилик, қуёнчилик, асаларичилик, эчкичиликни ривожлантириш бўйича янги лойиҳалар тақдимоти билан танишди.\nМасалан, вилоятда 2020 йилда чорвачилик тармоғи бўйича 84 та янги лойиҳа амалга оширилади, гўшт ва сутни қайта ишлаш корхоналари ташкил этилади. Поп тумани азалдан жун йўналишидаги эчкичилик билан шуғулланишга ихтисослашган.\nДавлат раҳбари йўқолиб кетган шу тажрибани қайта тиклаш, жун етиштириш ва қайта ишлаш бўйича кластер ташкил қилиш, Поп ва Чуст туманларидаги 1,500 минг хонадонга 20 мингта қўй ва эчкини шартнома асосида тарқатиш бўйича кўрсатмалар берди.\nПаррандачилик йўналишида эса 39 та лойиҳа амалга оширилади, 440 та иш ўрни яратилади. Тижорат банки томонидан асаларичилик йўналиши бўйича ҳам 46 та лойиҳа молиялаштирилади.\nДавлат раҳбари асаларичиликни ривожлантириш бўйича комплекс дастур ишлаб чиқиш, Наманган шаҳрида 10 минг тонна экспортбоп асал тайёрлаш, қадоқлаш ва сотишга ихтисослашган комплексни ишга тушириш бўйича топшириқлар берди.\nНаманган камбағаллик қўй эчки\n8.08 18:13 1472\n8.08 15:11 1457\n7.08 11:39 1446\nБугун, 10:18 1256\n7.08 09:52 1079\n7.08 18:36 296 Ўзбекистон\nТошкентда ночор аҳволда қолган фарғоналик аёл ўзини симёғочдан ташламоқчи бўлди (видео)\n7.08 16:32 676 Жамият\nШуҳрат Ғаниев Фарғонада биронта оила уйсиз қолмаслигини айтди (фото)\n6.08 18:22 433 Ўзбекистон\n3.08 17:39 591 Ўзбекистон


1. Помир-Олойда ўсадиган камёб эндемик ўсимлик.\nБўйи 35 см атрофида, поясиз, ер ости пояси йўғон, қисқа шохли кўп йиллик ўт. Баргининг узунлиги 20–30 см, баргчалари 12– 13 жуфт, тухумсимон, 20–27 мм узунликда, устки томони туксиз, фақат пастки томонидаги томирлари сийрак, дағал туклар билан қопланган, четлари дағал, киприксимон тукли. Гулпопуги момиқ ва ғовак, кўп гулли, узунлиги 6–7 см. Гулбандининг узунлиги 2–3 мм. Косачаси найсимон, узунлиги 20 мм, туксиз, фақатгина косача баргларининг четлари дағал киприксимон тукли. Гултожи оч сариқ рангли. Дуккаги деярли бандсиз, чўзиқ-тухумсимон, узунлиги 11–12 мм, эни 7 мм. Май ойида гуллаб, меваси июнь ойида етилади.\nСурхондарё вилояти: Ҳисор тизмаси: Тўпаланг дарёси ҳавзасида тарқалган. Тожикистонда ҳам учрайди.\nТоғнинг пастки ва ўрта қисмидаги тошлоқ ва юзага чиқиб қолган харсанг тошларнинг ёриқларида ўсади.


6 Декабрь 2021 12:22\n«Кейинчалик тадқиқотчилар «мустақиллик марши» дея ном берган жараён 1989 йилда дастлаб Болтиқбўйи давлатларида бошланиб, кейин Кавказда, сўнгра бутун Совет Иттифоқида рўй берди. 1990 йил охирига келиб Иттифоқнинг барча 15 республикаси ўз мустақиллигини эълон қилишга улгурса-да, бироқ Эстония, Литва ва Латвиядан ташқари 12 та республика ҳамон Иттифоқ таркибига кирарди. Горбачёв Иттифоқни сақлаб қолиш учун қанчалик уринмасин, СССРнинг кейинги парчаланишини тўхтатиб бўлмасди. 1991 йил 18-21 августда машҳур «Август қўзғолони» содир бўлди. Бу совет раҳбариятининг ночорлигини бутун дунёга фош қилди. Натижада 1991 йил август-декабр ойларида қолган барча республикалар ўз мустақиллигини эълон қилдилар. Сиёсий ҳарорат кўтарилган, Горбачёв ва Елцин рақобати авжига чиққан бир паллада, Қозоғистон томонидан қилинган ҳарбир хато катта фожиаларга олиб келиши мумкин эди. Менга жасорат билан ҳаракат қилиш учун умуммиллий мандат керак эди. Шундай қилиб, 1991 йил 1 декабрда мамлакат тарихида илк бор Президент сайлови бўлиб ўтди ва унда аҳолининг 98 фоиздан ортиғи қўллаб-қувватлади. Бу мени қанотлантирди ва эркин ҳаракат қилишимга имкон берди», - деб ёзди Президент.\nСайловдан икки кун ўтиб, 3 декабр куни Европа парламентининг М.Хофф бошчилигидаги катта делегацияси Алматига етиб келди ва Қозоғистоннинг янги сайланган президенти Нурсултон Назарбоевни Брюсселга расмий ташриф билан келишга таклиф қилди.\nҚозоғистон Республикасининг Биринчи Президентининг сўзларига кўра, орзиқиб кутилган кун келди ва 1991 йил 14 декабрда 12 чақириқ Жоғарғы Кеңеснинг 7-сессиясида «Қозоғистоннинг давлат мустақиллиги тўғрисида»ги Конституциявий қонуни қўйилди.\n«Мамлакатнинг етакчи ҳуқуқшунослари иштирокида дастлабки таҳлилдан ўтказилган қонун зудлик билан тасдиқланиши керак эди. Қолаверса, бошқа республикаларда ҳам бундай қонунлар аллақачон қабул қилинганди. Аммо воқеалар биз кутганимиздан бошқача чиқди. Парламент залида вице-президент Е.М.Асанбаев бўлса-да, мен кабинетимдаги мулоқот орқали муҳокамани диққат билан кузатиб бордим. Эсимда, кун тартиби эълон қилиниши биланоқ депутатлардан бири: «Биз кимдан ва нимадан мустақиллик эълон қиламиз?! Биз 70 йилдан бери ўзимиз танқид қилиб келаётган Россия империяси намунасида қозоқ империясини қуришга ҳаракат қилмаяпмизми?» деди. Кўп ўтмай унга яна бир депутат қўшилди: «Биз мустақил давлат эълон қилиш масаласини муҳокама қилмоқдамиз. Эртага эрталаб 17 миллион аҳолининг ярми – русийзабон жамият бошқа давлат фуқаросига айланади. Ўртоқлар, буни қилиш мумкин эмас», - деди у. Албатта, бундай «дадил» гаплар ортида қўлтиғига сув пуркаган ташқи кучлар турганини дарров англадим. Лекин мен хато қилишга ҳаққим йўқлигини билардим ва ғазабимни ақлга енгдирдим «, - деди Елбасы.\nНурсултон Назарбоевнинг сўзларига кўра, ўша даврдаги Олий Кенгаш депутатлари, эл оқсоқоллари, таниқли ҳуқуқшунослар, олимлар С.Зиманов, С.Сартаев, А.Кекилбаев, М.Қўзибаев, У.Жолдасбеков ва бошқаларнинг асосли жавобларига қарамай, икки кун муҳокама қилган депутатлар бир фикрга кела олишмади.\n«Муҳокама тўхтаб қолганда, 16 декабр куни тушдан кейин мен Олий Кенгашга келиб, Қозоғистон халқи ва бутун дунё уларнинг қарорини кутаётганини айтиб, депутатларга вазиятни тушунтирдим. Бу ҳамма диққат билан ўқиб чиқадиган муҳим қонун. Сайловолди дастуримнинг, ҳал этишга интилаётган барча масалаларнинг мазмун-моҳияти шундан иборат. Асосий масала давлат мустақиллиги масаласидир. Муболаға ёки маъносиз сўзларни қўшишнинг ҳожати йўқ. Бундай ҳолатда қонун кўпчилик овоз билан қабул қилиниши керак, деб ҳисоблайман. Барчангиздан бунга содиқ бўлишингизни сўрайман» дедим. Бу нутқдан сўнг бир қатор депутатлар норозилик билдирса ҳам, аммо қонун лойиҳаси кўпчилик овоз билан қабул қилинди. Бу узоқ кутилган лаҳза, тарихий воқеа эди», - деди Қозоғистоннинг Биринчи Президенти.


Швейцарияда бир жинсли никоҳларга рухсат берилди\nШвейцария парламенти 11 июнь куни мамлакатда бир жинсли шахсларнинг ўзаро никоҳланишини ёқлаб овоз берди. Мазкур таклифни депутатларнинг 132 нафари ёқлаган, 52 нафари қарши овоз берган, 13 нафари эса овоз беришдан тийилган.\nБундан ташқари, бир жинсли никоҳда бўлган аёллар донор спермаси ёрдамида сунъий йўл билан ҳомиладор бўлиш имкониятига ҳам эга бўлганлар. Бир жинсли никоҳларни легаллаштириш ташаббусини 7 йил аввал Яшиллар либерал партияси кўтариб чиққанди.\nШвейцария Федерал-демократик иттифоқи (Христиан миллий-консерватив партияси) мазкур қарор бекор қилинишига уринишини билдирган.\nБир жинсли никоҳлар тузишга Марказий Европанинг кўплаб мамлакатида изн берилган. Бироқ бир жинсли жуфтларнинг расмий никоҳдан ўтиши ва бола асраб олишига фақат Австрия ва Германиядагина рухсат этилган.


“Толибон” Германия билан дипломатик алоқалар ўрнатмоқчилигини маълум қилди | Qalampir.uz\n“Толибон” Германия билан дипломатик алоқалар ўрнатмоқчилигини маълум қилди\nОлам\t05 Сентябрь 13:14 4194\nАфғонистонда ҳокимият тепасига келган “Толибон” ҳаракати Германия Федератив Республикаси билан дипломатик муносабатлар ўрнатмоқчи. Бу ҳақда ҳаракат вакили Забиҳуллоҳ Мужоҳид бугун, 5 сентябрь куни “Welt am Sonntag” газетасида чоп этилган мақоласида айтиб ўтди.\n“Биз Германия билан мустаҳкам ва расмий дипломатик алоқаларни хоҳлаймиз”, дейди у. Забиҳуллоҳ Мужоҳиднинг сўзларига кўра, “Толибон” Германиядан, шунингдек, бошқа давлатлардан молиявий кўмак ва гуманитар ёрдам олишни, соғлиқни сақлаш, таълим ҳамда қишлоқ хўжалиги соҳасида ҳамкорлик қилишни хоҳлайди.\nМаълумот ўрнида, Германия Афғонистон пойтахти Қобулдаги элчихонасини толиблар ҳокимиятга келганидан сўнг, дарҳол ёпган.\nБироқ, Германия канцлери Ангела Меркель ҳам, мамлакат Ташқи ишлар вазири Хейко Маас ҳам келажакда Германиянинг Афғонистонда ваколатхонаси бўлишини истисно қилмаган. Шу билан бирга бу учун маълум бир шарт-шароитлар керак бўлиши таъкидланган.\nҚайд этиш керакки, Меркель бундай ваколатхонанинг очилиши “Толибон” ҳокимиятнинг тан олинишни англатмаслигини таъкидлаган.\nЭслатиб ўтамиз, Германия ТИВ раҳбари жорий йилнинг август ойи охирида Ўзбекистон пойтахти Тошкентда бўлиб, Абдулазиз Комилов билан музокаралар олиб борганди. Айнан ушбу ташрифдан сўнг, Хейко Маас Афғонистонда Германия элчихонасини тиклаш кераклигини эълон қилган.\nАҚШнинг Афғонистонда 20 йил давом этган ҳарбий операцияси Президент Жо Байден даврига келиб якунланди. АҚШ қўшинлари жорий йилнинг 31 август куни мамлакатни тарк этди. Ушбу жараён якунланмасидан “Толибон” ҳаракати пойтахт Қобулни эгаллаб, жорий йилнинг 15 август куни Афғонистон Ислом Республикасини қулатди. 19 август кунига келиб толиблар Афғонистон Ислом Амирлиги тузулганини эълон қилди.\n20 Сентябрь 18:17 54816\n20 Сентябрь 13:55 43841\n19 Сентябрь 11:57 40645\n19 Сентябрь 18:13 38749\n19 Сентябрь 16:53 26377